pli: sakadāgāmiphalakkhaṇe pañcindriyāni bhāvitāni ceva honti subhāvitāni ca paṭippassaddhāni ca suppaṭippassaddhāni ca.


nikaya: ps

layer: root

title_pli: Paṭisambhidāmagga 1 Mahāvagga

pli: anāgāmiphalakkhaṇe pañcindriyāni bhāvitāni ceva honti subhāvitāni ca paṭippassaddhāni ca suppaṭippassaddhāni ca.


pli: arahattaphalakkhaṇe pañcindriyāni bhāvitāni ceva honti subhāvitāni ca paṭippassaddhāni ca suppaṭippassaddhāni ca.


pli: Iti catasso maggavisuddhiyo, catasso phalavisuddhiyo, catasso samucchedavisuddhiyo, catasso paṭippassaddhivisuddhiyo.


pli: Imehi catūhākārehi pañcindriyāni bhāviyanti;


pli: imehi catūhākārehi pañcindriyāni bhāvitāni ceva honti subhāvitāni ca paṭippassaddhāni ca suppaṭippassaddhāni ca.


pli: Katinaṁ puggalānaṁ indriyabhāvanā;


pli: kati puggalā bhāvitindriyā?


pli: Aṭṭhannaṁ puggalānaṁ indriyabhāvanā;


pli: tayo puggalā bhāvitindriyā.


pli: Katamesaṁ aṭṭhannaṁ puggalānaṁ indriyabhāvanā?


pli: Sattannañca sekkhānaṁ, puthujjanakalyāṇakassa ca—


pli: imesaṁ aṭṭhannaṁ puggalānaṁ indriyabhāvanā.


pli: Katame tayo puggalā bhāvitindriyā?


pli: Savanena buddho tathāgatassa sāvako khīṇāsavo bhāvitindriyo, sayaṁ bhūtaṭṭhena paccekasambuddho bhāvitindriyo, appameyyaṭṭhena tathāgato arahaṁ sammāsambuddho bhāvitindriyo—


pli: ime tayo puggalā bhāvitindriyā.


pli: Iti imesaṁ aṭṭhannaṁ puggalānaṁ indriyabhāvanā;


pli: Suttantaniddeso paṭhamo.


pli: 1.4.2. Dutiyasuttantaniddesa


pli: Sāvatthinidānaṁ.


pli: “Pañcimāni, bhikkhave, indriyāni.


pli: Katamāni pañca?


pli: Saddhindriyaṁ, vīriyindriyaṁ, satindriyaṁ, samādhindriyaṁ, paññindriyaṁ.


pli: Ye hi keci, bhikkhave, samaṇā vā brāhmaṇā vā imesaṁ pañcannaṁ indriyānaṁ samudayañca atthaṅgamañca assādañca ādīnavañca nissaraṇañca yathābhūtaṁ nappajānanti, na me te, bhikkhave, samaṇā vā brāhmaṇā vā samaṇesu vā samaṇasammatā, brāhmaṇesu vā brāhmaṇasammatā;


pli: na ca panete āyasmantā sāmaññatthaṁ vā brahmaññatthaṁ vā diṭṭheva dhamme sayaṁ abhiññā sacchikatvā upasampajja viharanti.


pli: Ye ca kho keci bhikkhave samaṇā vā brāhmaṇā vā imesaṁ pañcannaṁ indriyānaṁ samudayañca atthaṅgamañca assādañca ādīnavañca nissaraṇañca yathābhūtaṁ pajānanti, te kho me, bhikkhave, samaṇā vā brāhmaṇā vā samaṇesu vā samaṇasammatā, brāhmaṇesu vā brāhmaṇasammatā;


pli: te ca panāyasmantā sāmaññatthañca brahmaññatthañca diṭṭheva dhamme sayaṁ abhiññā sacchikatvā upasampajja viharantī”ti.


pli: Katihākārehi pañcannaṁ indriyānaṁ samudayo hoti;


pli: katihākārehi pañcannaṁ indriyānaṁ samudayaṁ pajānāti?


pli: Katihākārehi pañcannaṁ indriyānaṁ atthaṅgamo hoti;


pli: katihākārehi pañcannaṁ indriyānaṁ atthaṅgamaṁ pajānāti?


pli: Katihākārehi pañcannaṁ indriyānaṁ assādo hoti, katihākārehi pañcannaṁ indriyānaṁ assādaṁ pajānāti?


pli: Katihākārehi pañcannaṁ indriyānaṁ ādīnavo hoti;


pli: katihākārehi pañcannaṁ indriyānaṁ ādīnavaṁ pajānāti?


pli: Katihākārehi pañcannaṁ indriyānaṁ nissaraṇaṁ hoti;


pli: katihākārehi pañcannaṁ indriyānaṁ nissaraṇaṁ pajānāti?


pli: Cattārīsāya ākārehi pañcannaṁ indriyānaṁ samudayo hoti;


pli: cattārīsāya ākārehi pañcannaṁ indriyānaṁ samudayaṁ pajānāti.


pli: Cattārīsāya ākārehi pañcannaṁ indriyānaṁ atthaṅgamo hoti;


pli: cattārīsāya ākārehi pañcannaṁ indriyānaṁ atthaṅgamaṁ pajānāti.


pli: Pañcavīsatiyā ākārehi pañcannaṁ indriyānaṁ assādo hoti;


pli: pañcavīsatiyā ākārehi pañcannaṁ indriyānaṁ assādaṁ pajānāti.


pli: Pañcavīsatiyā ākārehi pañcannaṁ indriyānaṁ ādīnavo hoti;


pli: pañcavīsatiyā ākārehi pañcannaṁ indriyānaṁ ādīnavaṁ pajānāti.


pli: Asītisataṁ ākārehi pañcannaṁ indriyānaṁ nissaraṇaṁ hoti;


pli: asītisataṁ ākārehi pañcannaṁ indriyānaṁ nissaraṇaṁ pajānāti.


pli: Katamehi cattārīsāya ākārehi pañcannaṁ indriyānaṁ samudayo hoti;


pli: katamehi cattārīsāya ākārehi pañcannaṁ indriyānaṁ samudayaṁ pajānāti?


pli: Adhimokkhatthāya āvajjanāya samudayo saddhindriyassa samudayo hoti, adhimokkhavasena chandassa samudayo saddhindriyassa samudayo hoti, adhimokkhavasena manasikārassa samudayo saddhindriyassa samudayo hoti, saddhindriyassa vasena ekattupaṭṭhānaṁ saddhindriyassa samudayo hoti;


pli: paggahatthāya āvajjanāya samudayo vīriyindriyassa samudayo hoti, paggahavasena chandassa samudayo vīriyindriyassa samudayo hoti, paggahavasena manasikārassa samudayo vīriyindriyassa samudayo hoti, vīriyindriyassa vasena ekattupaṭṭhānaṁ vīriyindriyassa samudayo hoti;


pli: upaṭṭhānatthāya āvajjanāya samudayo satindriyassa samudayo hoti, upaṭṭhānavasena chandassa samudayo satindriyassa samudayo hoti, upaṭṭhānavasena manasikārassa samudayo satindriyassa samudayo hoti, satindriyassa vasena ekattupaṭṭhānaṁ satindriyassa samudayo hoti;


pli: avikkhepatthāya āvajjanāya samudayo samādhindriyassa samudayo hoti, avikkhepavasena chandassa samudayo samādhindriyassa samudayo hoti, avikkhepavasena manasikārassa samudayo samādhindriyassa samudayo hoti, samādhindriyassa vasena ekattupaṭṭhānaṁ samādhindriyassa samudayo hoti;


pli: dassanatthāya āvajjanāya samudayo paññindriyassa samudayo hoti, dassanavasena chandassa samudayo paññindriyassa samudayo hoti, dassanavasena manasikārassa samudayo paññindriyassa samudayo hoti, paññindriyassa vasena ekattupaṭṭhānaṁ paññindriyassa samudayo hoti.


pli: Adhimokkhatthāya āvajjanāya samudayo saddhindriyassa samudayo hoti, paggahatthāya āvajjanāya samudayo vīriyindriyassa samudayo hoti, upaṭṭhānatthāya āvajjanāya samudayo satindriyassa samudayo hoti, avikkhepatthāya āvajjanāya samudayo samādhindriyassa samudayo hoti, dassanatthāya āvajjanāya samudayo paññindriyassa samudayo hoti.


pli: Adhimokkhavasena chandassa samudayo saddhindriyassa samudayo hoti, paggahavasena chandassa samudayo vīriyindriyassa samudayo hoti, upaṭṭhānavasena chandassa samudayo satindriyassa samudayo hoti, avikkhepavasena chandassa samudayo samādhindriyassa samudayo hoti, dassanavasena chandassa samudayo paññindriyassa samudayo hoti.


pli: Adhimokkhavasena manasikārassa samudayo saddhindriyassa samudayo hoti, paggahavasena manasikārassa samudayo vīriyindriyassa samudayo hoti, upaṭṭhānavasena manasikārassa samudayo satindriyassa samudayo hoti, avikkhepavasena manasikārassa samudayo samādhindriyassa samudayo hoti, dassanavasena manasikārassa samudayo paññindriyassa samudayo hoti.


pli: Saddhindriyassa vasena ekattupaṭṭhānaṁ saddhindriyassa samudayo hoti vīriyindriyassa vasena ekattupaṭṭhānaṁ vīriyindriyassa samudayo hoti, satindriyassa vasena ekattupaṭṭhānaṁ satindriyassa samudayo hoti, samādhindriyassa vasena ekattupaṭṭhānaṁ samādhindriyassa samudayo hoti, paññindriyassa vasena ekattupaṭṭhānaṁ paññindriyassa samudayo hoti.


pli: Imehi cattārīsāya ākārehi pañcannaṁ indriyānaṁ samudayo hoti, imehi cattārīsāya ākārehi pañcannaṁ indriyānaṁ samudayaṁ pajānāti.


pli: Katamehi cattārīsāya ākārehi pañcannaṁ indriyānaṁ atthaṅgamo hoti;


pli: katamehi cattārīsāya ākārehi pañcannaṁ indriyānaṁ atthaṅgamaṁ pajānāti?


pli: Adhimokkhatthāya āvajjanāya atthaṅgamo saddhindriyassa atthaṅgamo hoti, adhimokkhavasena chandassa atthaṅgamo saddhindriyassa atthaṅgamo hoti, adhimokkhavasena manasikārassa atthaṅgamo saddhindriyassa atthaṅgamo hoti, saddhindriyassa vasena ekattaanupaṭṭhānaṁ saddhindriyassa vasena atthaṅgamo hoti;


pli: paggahatthāya āvajjanāya atthaṅgamo vīriyindriyassa atthaṅgamo hoti, paggahavasena chandassa atthaṅgamo vīriyindriyassa atthaṅgamo hoti, paggahavasena manasikārassa atthaṅgamo vīriyindriyassa atthaṅgamo hoti, vīriyindriyassa vasena ekattaanupaṭṭhānaṁ vīriyindriyassa atthaṅgamo hoti;


pli: upaṭṭhānatthāya āvajjanāya atthaṅgamo satindriyassa atthaṅgamo hoti, upaṭṭhānavasena chandassa atthaṅgamo satindriyassa atthaṅgamo hoti, upaṭṭhānavasena manasikārassa atthaṅgamo satindriyassa atthaṅgamo hoti, satindriyassa vasena ekattaanupaṭṭhānaṁ satindriyassa atthaṅgamo hoti;


pli: avikkhepatthāya āvajjanāya atthaṅgamo samādhindriyassa atthaṅgamo hoti, avikkhepavasena chandassa atthaṅgamo samādhindriyassa atthaṅgamo hoti, avikkhepavasena manasikārassa atthaṅgamo samādhindriyassa atthaṅgamo hoti, samādhindriyassa vasena ekattaanupaṭṭhānaṁ samādhindriyassa atthaṅgamo hoti;


pli: dassanatthāya āvajjanāya atthaṅgamo paññindriyassa atthaṅgamo hoti, dassanavasena chandassa atthaṅgamo paññindriyassa atthaṅgamo hoti, dassanavasena manasikārassa atthaṅgamo paññindriyassa atthaṅgamo hoti, paññindriyassa vasena ekattaanupaṭṭhānaṁ paññindriyassa atthaṅgamo hoti.


pli: Adhimokkhatthāya āvajjanāya atthaṅgamo saddhindriyassa atthaṅgamo hoti, paggahatthāya āvajjanāya atthaṅgamo vīriyindriyassa atthaṅgamo hoti, upaṭṭhānatthāya āvajjanāya atthaṅgamo satindriyassa atthaṅgamo hoti, avikkhepatthāya āvajjanāya atthaṅgamo samādhindriyassa atthaṅgamo hoti, dassanatthāya āvajjanāya atthaṅgamo paññindriyassa atthaṅgamo hoti.


pli: Adhimokkhavasena chandassa atthaṅgamo saddhindriyassa atthaṅgamo hoti, paggahavasena chandassa atthaṅgamo vīriyindriyassa atthaṅgamo hoti, upaṭṭhānavasena chandassa atthaṅgamo satindriyassa atthaṅgamo hoti, avikkhepavasena chandassa atthaṅgamo samādhindriyassa atthaṅgamo hoti, dassanavasena chandassa atthaṅgamo paññindriyassa atthaṅgamo hoti.


pli: Adhimokkhavasena manasikārassa atthaṅgamo saddhindriyassa atthaṅgamo hoti, paggahavasena manasikārassa atthaṅgamo vīriyindriyassa atthaṅgamo hoti, upaṭṭhānavasena manasikārassa atthaṅgamo satindriyassa atthaṅgamo hoti, avikkhepavasena manasikārassa atthaṅgamo samādhindriyassa atthaṅgamo hoti, dassanavasena manasikārassa atthaṅgamo paññindriyassa atthaṅgamo hoti.


pli: Saddhindriyassa vasena ekattaanupaṭṭhānaṁ saddhindriyassa atthaṅgamo hoti, vīriyindriyassa vasena ekattaanupaṭṭhānaṁ vīriyindriyassa atthaṅgamo hoti, satindriyassa vasena ekattaanupaṭṭhānaṁ satindriyassa atthaṅgamo hoti, samādhindriyassa vasena ekattaanupaṭṭhānaṁ samādhindriyassa atthaṅgamo hoti, paññindriyassa vasena ekattaanupaṭṭhānaṁ paññindriyassa atthaṅgamo hoti.


pli: Imehi cattārīsāya ākārehi pañcannaṁ indriyānaṁ atthaṅgamo hoti;


pli: imehi cattārīsāya ākārehi pañcannaṁ indriyānaṁ atthaṅgamaṁ pajānāti.


pli: 1.4.2.1. Assādaniddesa


pli: Katamehi pañcavīsatiyā ākārehi pañcannaṁ indriyānaṁ assādo hoti;


pli: katamehi pañcavīsatiyā ākārehi pañcannaṁ indriyānaṁ assādaṁ pajānāti?


pli: Assaddhiyassa anupaṭṭhānaṁ saddhindriyassa assādo hoti, assaddhiyapariḷāhassa anupaṭṭhānaṁ saddhindriyassa assādo hoti, adhimokkhacariyāya vesārajjaṁ saddhindriyassa assādo hoti, santo ca vihārādhigamo saddhindriyassa assādo hoti, yaṁ saddhindriyaṁ paṭicca uppajjati sukhaṁ somanassaṁ ayaṁ saddhindriyassa assādo.


pli: Kosajjassa anupaṭṭhānaṁ vīriyindriyassa assādo hoti, kosajjapariḷāhassa anupaṭṭhānaṁ vīriyindriyassa assādo hoti, paggahacariyāya vesārajjaṁ vīriyindriyassa assādo hoti, santo ca vihārādhigamo vīriyindriyassa assādo hoti, yaṁ vīriyindriyaṁ paṭicca uppajjati sukhaṁ somanassaṁ ayaṁ vīriyindriyassa assādo.


pli: Pamādassa anupaṭṭhānaṁ satindriyassa assādo hoti, pamādapariḷāhassa anupaṭṭhānaṁ satindriyassa assādo hoti, upaṭṭhānacariyāya vesārajjaṁ satindriyassa assādo hoti, santo ca vihārādhigamo satindriyassa assādo hoti, yaṁ satindriyaṁ paṭicca uppajjati sukhaṁ somanassaṁ ayaṁ satindriyassa assādo.


pli: Uddhaccassa anupaṭṭhānaṁ samādhindriyassa assādo hoti, uddhaccapariḷāhassa anupaṭṭhānaṁ samādhindriyassa assādo hoti, avikkhepacariyāya vesārajjaṁ samādhindriyassa assādo hoti, santo ca vihārādhigamo samādhindriyassa assādo hoti, yaṁ samādhindriyaṁ paṭicca uppajjati sukhaṁ somanassaṁ ayaṁ samādhindriyassa assādo.


pli: Avijjāya anupaṭṭhānaṁ paññindriyassa assādo hoti, avijjāpariḷāhassa anupaṭṭhānaṁ paññindriyassa assādo hoti, dassanacariyāya vesārajjaṁ paññindriyassa assādo hoti, santo ca vihārādhigamo paññindriyassa assādo hoti, yaṁ paññindriyaṁ paṭicca uppajjati sukhaṁ somanassaṁ ayaṁ paññindriyassa assādo.


pli: Imehi pañcavīsatiyā ākārehi pañcannaṁ indriyānaṁ assādo hoti;


pli: imehi pañcavīsatiyā ākārehi pañcannaṁ indriyānaṁ assādaṁ pajānāti.


pli: 1.4.2.2. Ādīnavaniddesa


pli: Katamehi pañcavīsatiyā ākārehi pañcannaṁ indriyānaṁ ādīnavo hoti;


pli: katamehi pañcavīsatiyā ākārehi pañcannaṁ indriyānaṁ ādīnavaṁ pajānāti?


pli: Assaddhiyassa upaṭṭhānaṁ saddhindriyassa ādīnavo hoti, assaddhiyapariḷāhassa upaṭṭhānaṁ saddhindriyassa ādīnavo hoti, aniccaṭṭhena saddhindriyassa ādīnavo hoti, dukkhaṭṭhena saddhindriyassa ādīnavo hoti, anattaṭṭhena saddhindriyassa ādīnavo hoti.


pli: Kosajjassa upaṭṭhānaṁ vīriyindriyassa ādīnavo hoti, kosajjapariḷāhassa upaṭṭhānaṁ vīriyindriyassa ādīnavo hoti, aniccaṭṭhena vīriyindriyassa ādīnavo hoti, dukkhaṭṭhena …pe…


pli: anattaṭṭhena vīriyindriyassa ādīnavo hoti.


pli: Pamādassa upaṭṭhānaṁ satindriyassa ādīnavo hoti, pamādapariḷāhassa upaṭṭhānaṁ satindriyassa ādīnavo hoti, aniccaṭṭhena satindriyassa ādīnavo hoti, dukkhaṭṭhena …pe…


pli: anattaṭṭhena satindriyassa ādīnavo hoti.


pli: Uddhaccassa upaṭṭhānaṁ samādhindriyassa ādīnavo hoti, uddhaccapariḷāhassa upaṭṭhānaṁ samādhindriyassa ādīnavo hoti, aniccaṭṭhena samādhindriyassa ādīnavo hoti, dukkhaṭṭhena …pe…


pli: anattaṭṭhena samādhindriyassa ādīnavo hoti.


pli: Avijjāya upaṭṭhānaṁ paññindriyassa ādīnavo hoti, avijjāpariḷāhassa upaṭṭhānaṁ paññindriyassa ādīnavo hoti, aniccaṭṭhena paññindriyassa ādīnavo hoti, dukkhaṭṭhena paññindriyassa ādīnavo hoti, anattaṭṭhena paññindriyassa ādīnavo hoti.


pli: Imehi pañcavīsatiyā ākārehi pañcannaṁ indriyānaṁ ādīnavo hoti;


pli: imehi pañcavīsatiyā ākārehi pañcannaṁ indriyānaṁ ādīnavaṁ pajānāti.


pli: 1.4.2.3. Nissaraṇaniddesa


pli: Katamehi asītisataṁ ākārehi pañcannaṁ indriyānaṁ nissaraṇaṁ hoti;


pli: katamehi asītisataṁ ākārehi pañcannaṁ indriyānaṁ nissaraṇaṁ pajānāti?


pli: Adhimokkhaṭṭhena saddhindriyaṁ assaddhiyā nissaṭaṁ hoti, assaddhiyapariḷāhā nissaṭaṁ hoti, tadanuvattakakilesehi ca khandhehi ca nissaṭaṁ hoti, bahiddhā ca sabbanimittehi nissaṭaṁ hoti, tato paṇītatarasaddhindriyassa paṭilābhā purimatarasaddhindriyā nissaṭaṁ hoti.


pli: Paggahaṭṭhena vīriyindriyaṁ kosajjā nissaṭaṁ hoti, kosajjapariḷāhā nissaṭaṁ hoti, tadanuvattakakilesehi ca khandhehi ca nissaṭaṁ hoti, bahiddhā ca sabbanimittehi nissaṭaṁ hoti, tato paṇītataravīriyindriyassa paṭilābhā purimataravīriyindriyā nissaṭaṁ hoti.


pli: Upaṭṭhānaṭṭhena satindriyaṁ pamādā nissaṭaṁ hoti, pamādapariḷāhā nissaṭaṁ hoti, tadanuvattakakilesehi ca khandhehi ca nissaṭaṁ hoti, bahiddhā ca sabbanimittehi nissaṭaṁ hoti, tato paṇītatarasatindriyassa paṭilābhā purimatarasatindriyā nissaṭaṁ hoti.


pli: Avikkhepaṭṭhena samādhindriyaṁ uddhaccā nissaṭaṁ hoti, uddhaccapariḷāhā nissaṭaṁ hoti, tadanuvattakakilesehi ca khandhehi ca nissaṭaṁ hoti, bahiddhā ca sabbanimittehi nissaṭaṁ hoti, tato paṇītatarasamādhindriyassa paṭilābhā purimatarasamādhindriyā nissaṭaṁ hoti.


pli: Dassanaṭṭhena paññindriyaṁ avijjāya nissaṭaṁ hoti, avijjāpariḷāhā nissaṭaṁ hoti, tadanuvattakakilesehi ca khandhehi ca nissaṭaṁ hoti, bahiddhā ca sabbanimittehi nissaṭaṁ hoti, tato paṇītatarapaññindriyassa paṭilābhā purimatarapaññindriyā nissaṭaṁ hoti.


pli: Pubbabhāge pañcahi indriyehi paṭhamajjhānavasena pañcindriyāni nissaṭāni honti, paṭhame jhāne pañcahindriyehi dutiyajjhānavasena pañcindriyāni nissaṭāni honti, dutiye jhāne pañcahindriyehi tatiyajjhānavasena pañcindriyāni nissaṭāni honti, tatiye jhāne pañcahindriyehi catutthajjhānavasena pañcindriyāni nissaṭāni honti, catutthe jhāne pañcahindriyehi ākāsānañcāyatanasamāpattivasena pañcindriyāni nissaṭāni honti, ākāsānañcāyatanasamāpattiyā pañcahindriyehi viññāṇañcāyatanasamāpattivasena pañcindriyāni nissaṭāni honti, viññāṇañcāyatanasamāpattiyā pañcahindriyehi ākiñcaññāyatanasamāpattivasena pañcindriyāni nissaṭāni honti, ākiñcaññāyatanasamāpattiyā pañcahindriyehi nevasaññānāsaññāyatanasamāpattivasena pañcindriyāni nissaṭāni honti.


pli: Nevasaññānāsaññāyatanasamāpattiyā pañcahindriyehi aniccānupassanāvasena pañcindriyāni nissaṭāni honti, aniccānupassanāya pañcahindriyehi dukkhānupassanāvasena pañcindriyāni nissaṭāni honti, dukkhānupassanāya pañcahindriyehi anattānupassanāvasena pañcindriyāni nissaṭāni honti, anattānupassanāya pañcahindriyehi nibbidānupassanāvasena pañcindriyāni nissaṭāni honti, nibbidānupassanāya pañcahindriyehi virāgānupassanāvasena pañcindriyāni nissaṭāni honti, virāgānupassanāya pañcahindriyehi nirodhānupassanāvasena pañcindriyāni nissaṭāni honti, nirodhānupassanāya pañcahindriyehi paṭinissaggānupassanāvasena pañcindriyāni nissaṭāni honti, paṭinissaggānupassanāya pañcahindriyehi khayānupassanāvasena pañcindriyāni nissaṭāni honti, khayānupassanāya pañcahindriyehi vayānupassanāvasena pañcindriyāni nissaṭāni honti, vayānupassanāya pañcahindriyehi vipariṇāmānupassanāvasena pañcindriyāni nissaṭāni honti, vipariṇāmānupassanāya pañcahindriyehi animittānupassanāvasena pañcindriyāni nissaṭāni honti, animittānupassanāya pañcahindriyehi appaṇihitānupassanāvasena pañcindriyāni nissaṭāni honti, appaṇihitānupassanāya pañcahindriyehi suññatānupassanāvasena pañcindriyāni nissaṭāni honti suññatānupassanāya pañcahindriyehi adhipaññādhammavipassanāvasena pañcindriyāni nissaṭāni honti.


pli: Adhipaññādhammavipassanāya pañcahindriyehi yathābhūtañāṇadassanavasena pañcindriyāni nissaṭāni honti, yathābhūtañāṇadassane pañcahindriyehi ādīnavānupassanāvasena pañcindriyāni nissaṭāni honti, ādīnavānupassanāya pañcahindriyehi paṭisaṅkhānupassanāvasena pañcindriyāni nissaṭāni honti, paṭisaṅkhānupassanāya pañcahindriyehi vivaṭṭanānupassanāvasena pañcindriyāni nissaṭāni honti.


pli: Vivaṭṭanānupassanāya pañcahindriyehi sotāpattimaggavasena pañcindriyāni nissaṭāni honti, sotāpattimagge pañcahindriyehi sotāpattiphalasamāpattivasena pañcindriyāni nissaṭāni honti, sotāpattiphalasamāpattiyā pañcahindriyehi sakadāgāmimaggavasena pañcindriyāni nissaṭāni honti, sakadāgāmimagge pañcahindriyehi sakadāgāmiphalasamāpattivasena pañcindriyāni nissaṭāni honti, sakadāgāmiphalasamāpattiyā pañcahindriyehi anāgāmimaggavasena pañcindriyāni nissaṭāni honti, anāgāmimagge pañcahindriyehi anāgāmiphalasamāpattivasena pañcindriyāni nissaṭāni honti, anāgāmiphalasamāpattiyā pañcahindriyehi arahattamaggavasena pañcindriyāni nissaṭāni honti, arahattamagge pañcahindriyehi arahattaphalasamāpattivasena pañcindriyāni nissaṭāni honti.


pli: Nekkhamme pañcindriyāni kāmacchandato nissaṭāni honti, abyāpāde pañcindriyāni byāpādato nissaṭāni honti, ālokasaññāya pañcindriyāni thinamiddhato nissaṭāni honti, avikkhepe pañcindriyāni uddhaccato nissaṭāni honti, dhammavavatthāne pañcindriyāni vicikicchāya nissaṭāni honti, ñāṇe pañcindriyāni avijjāya nissaṭāni honti, pāmojje pañcindriyāni aratiyā nissaṭāni honti.


pli: Paṭhame jhāne pañcindriyāni nīvaraṇehi nissaṭāni honti, dutiye jhāne pañcindriyāni vitakkavicārehi nissaṭāni honti, tatiye jhāne pañcindriyāni pītiyā nissaṭāni honti, catutthe jhāne pañcindriyāni sukhadukkhehi nissaṭāni honti, ākāsānañcāyatanasamāpattiyā pañcindriyāni rūpasaññāya paṭighasaññāya nānattasaññāya nissaṭāni honti, viññāṇañcāyatanasamāpattiyā pañcindriyāni ākāsānañcāyatanasaññāya nissaṭāni honti, ākiñcaññāyatanasamāpattiyā pañcindriyāni viññāṇañcāyatanasaññāya nissaṭāni honti, nevasaññānāsaññāyatanasamāpattiyā pañcindriyāni ākiñcaññāyatanasaññāya nissaṭāni honti.


pli: Aniccānupassanāya pañcindriyāni niccasaññāya nissaṭāni honti, dukkhānupassanāya pañcindriyāni sukhasaññāya nissaṭāni honti, anattānupassanāya pañcindriyāni attasaññāya nissaṭāni honti, nibbidānupassanāya pañcindriyāni nandiyā nissaṭāni honti, virāgānupassanāya pañcindriyāni rāgato nissaṭāni honti, nirodhānupassanāya pañcindriyāni samudayato nissaṭāni honti, paṭinissaggānupassanāya pañcindriyāni ādānato nissaṭāni honti, khayānupassanāya pañcindriyāni ghanasaññāya nissaṭāni honti, vayānupassanāya pañcindriyāni āyūhanato nissaṭāni honti, vipariṇāmānupassanāya pañcindriyāni dhuvasaññāya nissaṭāni honti, animittānupassanāya pañcindriyāni nimittato nissaṭāni honti, appaṇihitānupassanāya pañcindriyāni paṇidhiyā nissaṭāni honti, suññatānupassanāya pañcindriyāni abhinivesato nissaṭāni honti.


pli: Adhipaññādhammavipassanāya pañcindriyāni sārādānābhinivesato nissaṭāni honti, yathābhūtañāṇadassane pañcindriyāni sammohābhinivesato nissaṭāni honti, ādīnavānupassanāya pañcindriyāni ālayābhinivesato nissaṭāni honti, paṭisaṅkhānupassanāya pañcindriyāni appaṭisaṅkhāya nissaṭāni honti, vivaṭṭanānupassanāya pañcindriyāni saññogābhinivesato nissaṭāni honti.


pli: Sotāpattimagge pañcindriyāni diṭṭhekaṭṭhehi kilesehi nissaṭāni honti, sakadāgāmimagge pañcindriyāni oḷārikehi kilesehi nissaṭāni honti, anāgāmimagge pañcindriyāni anusahagatehi kilesehi nissaṭāni honti, arahattamagge pañcindriyāni sabbakilesehi nissaṭāni honti, sabbesaññeva khīṇāsavānaṁ tattha tattha pañcindriyāni nissaṭāni ceva honti sunissaṭāni ca paṭippassaddhāni ca suppaṭippassaddhāni ca.


pli: Imehi asītisataṁ ākārehi pañcannaṁ indriyānaṁ nissaraṇaṁ hoti;


pli: imehi asītisataṁ ākārehi pañcannaṁ indriyānaṁ nissaraṇaṁ pajānāti.


pli: Suttantaniddeso dutiyo.


pli: Paṭhamabhāṇavāro.


pli: 1.4.3. Tatiyasuttantaniddesa


pli: Sāvatthinidānaṁ.


pli: “Pañcimāni, bhikkhave, indriyāni.


pli: Katamāni pañca?


pli: Saddhindriyaṁ, vīriyindriyaṁ, satindriyaṁ, samādhindriyaṁ, paññindriyaṁ.


pli: Kattha ca, bhikkhave, saddhindriyaṁ daṭṭhabbaṁ?


pli: Catūsu sotāpattiyaṅgesu—


pli: ettha saddhindriyaṁ daṭṭhabbaṁ.


pli: Kattha ca, bhikkhave, vīriyindriyaṁ daṭṭhabbaṁ?


pli: Catūsu sammappadhānesu—


pli: ettha vīriyindriyaṁ daṭṭhabbaṁ.


pli: Kattha ca, bhikkhave, satindriyaṁ daṭṭhabbaṁ?


pli: Catūsu satipaṭṭhānesu—


pli: ettha satindriyaṁ daṭṭhabbaṁ.


pli: Kattha ca, bhikkhave, samādhindriyaṁ daṭṭhabbaṁ?


pli: Catūsu jhānesu—


pli: ettha samādhindriyaṁ daṭṭhabbaṁ.


pli: Kattha ca, bhikkhave, paññindriyaṁ daṭṭhabbaṁ?


pli: Catūsu ariyasaccesu—


pli: ettha paññindriyaṁ daṭṭhabbaṁ”.


pli: Catūsu sotāpattiyaṅgesu saddhindriyassa vasena katihākārehi pañcindriyāni daṭṭhabbāni?


pli: Catūsu sammappadhānesu vīriyindriyassa vasena katihākārehi pañcindriyāni daṭṭhabbāni?


pli: Catūsu satipaṭṭhānesu satindriyassa vasena katihākārehi pañcindriyāni daṭṭhabbāni?


pli: Catūsu jhānesu samādhindriyassa vasena katihākārehi pañcindriyāni daṭṭhabbāni?


pli: Catūsu ariyasaccesu paññindriyassa vasena katihākārehi pañcindriyāni daṭṭhabbāni?


pli: Catūsu sotāpattiyaṅgesu saddhindriyassa vasena vīsatiyā ākārehi pañcindriyāni daṭṭhabbāni.


pli: Catūsu sammappadhānesu vīriyindriyassa vasena vīsatiyā ākārehi pañcindriyāni daṭṭhabbāni.


pli: Catūsu satipaṭṭhānesu satindriyassa vasena vīsatiyā ākārehi pañcindriyāni daṭṭhabbāni.


pli: Catūsu jhānesu samādhindriyassa vasena vīsatiyā ākārehi pañcindriyāni daṭṭhabbāni.


pli: Catūsu ariyasaccesu paññindriyassa vasena vīsatiyā ākārehi pañcindriyāni daṭṭhabbāni.


pli: 1.4.3.1. Pabhedagaṇananiddesa


pli: Catūsu sotāpattiyaṅgesu saddhindriyassa vasena katamehi vīsatiyā ākārehi pañcindriyāni daṭṭhabbāni?


pli: Sappurisasaṁseve sotāpattiyaṅge adhimokkhādhipateyyaṭṭhena saddhindriyaṁ daṭṭhabbaṁ, saddhindriyassa vasena paggahaṭṭhena vīriyindriyaṁ daṭṭhabbaṁ, upaṭṭhānaṭṭhena satindriyaṁ daṭṭhabbaṁ, avikkhepaṭṭhena samādhindriyaṁ daṭṭhabbaṁ, dassanaṭṭhena paññindriyaṁ daṭṭhabbaṁ;


pli: saddhammasavane sotāpattiyaṅge …


pli: yonisomanasikāre sotāpattiyaṅge …


pli: dhammānudhammapaṭipattiyā sotāpattiyaṅge adhimokkhādhipateyyaṭṭhena saddhindriyaṁ daṭṭhabbaṁ, saddhindriyassa vasena paggahaṭṭhena vīriyindriyaṁ daṭṭhabbaṁ, upaṭṭhānaṭṭhena satindriyaṁ daṭṭhabbaṁ, avikkhepaṭṭhena samādhindriyaṁ daṭṭhabbaṁ, dassanaṭṭhena paññindriyaṁ daṭṭhabbaṁ.


pli: Catūsu sotāpattiyaṅgesu saddhindriyassa vasena imehi vīsatiyā ākārehi pañcindriyāni daṭṭhabbāni.


pli: Catūsu sammappadhānesu vīriyindriyassa vasena katamehi vīsatiyā ākārehi pañcindriyāni daṭṭhabbāni?


pli: Anuppannānaṁ pāpakānaṁ akusalānaṁ dhammānaṁ anuppādāya sammappadhāne paggahādhipateyyaṭṭhena vīriyindriyaṁ daṭṭhabbaṁ, vīriyindriyassa vasena upaṭṭhānaṭṭhena satindriyaṁ daṭṭhabbaṁ, avikkhepaṭṭhena samādhindriyaṁ daṭṭhabbaṁ, dassanaṭṭhena paññindriyaṁ daṭṭhabbaṁ, adhimokkhaṭṭhena saddhindriyaṁ daṭṭhabbaṁ.


pli: Uppannānaṁ pāpakānaṁ akusalānaṁ dhammānaṁ pahānāya sammappadhāne …pe…


pli: anuppannānaṁ kusalānaṁ dhammānaṁ uppādāya sammappadhāne …pe…


pli: uppannānaṁ kusalānaṁ dhammānaṁ ṭhitiyā asammosāya bhiyyobhāvāya vepullāya bhāvanāya pāripūriyā sammappadhāne paggahādhipateyyaṭṭhena vīriyindriyaṁ daṭṭhabbaṁ, vīriyindriyassa vasena upaṭṭhānaṭṭhena satindriyaṁ daṭṭhabbaṁ, avikkhepaṭṭhena samādhindriyaṁ daṭṭhabbaṁ, dassanaṭṭhena paññindriyaṁ daṭṭhabbaṁ, adhimokkhaṭṭhena saddhindriyaṁ daṭṭhabbaṁ.


pli: Catūsu sammappadhānesu vīriyindriyassa vasena imehi vīsatiyā ākārehi pañcindriyāni daṭṭhabbāni.


pli: Catūsu satipaṭṭhānesu satindriyassa vasena katamehi vīsatiyā ākārehi pañcindriyāni daṭṭhabbāni?


pli: Kāye kāyānupassanāsatipaṭṭhāne upaṭṭhānādhipateyyaṭṭhena satindriyaṁ daṭṭhabbaṁ, satindriyassa vasena avikkhepaṭṭhena samādhindriyaṁ daṭṭhabbaṁ, dassanaṭṭhena paññindriyaṁ daṭṭhabbaṁ, adhimokkhaṭṭhena saddhindriyaṁ daṭṭhabbaṁ, paggahaṭṭhena vīriyindriyaṁ daṭṭhabbaṁ.


pli: citte cittānupassanāsatipaṭṭhāne …


pli: dhammesu dhammānupassanāsatipaṭṭhāne upaṭṭhānādhipateyyaṭṭhena satindriyaṁ daṭṭhabbaṁ, satindriyassa vasena avikkhepaṭṭhena samādhindriyaṁ daṭṭhabbaṁ, dassanaṭṭhena paññindriyaṁ daṭṭhabbaṁ, adhimokkhaṭṭhena saddhindriyaṁ daṭṭhabbaṁ, paggahaṭṭhena vīriyindriyaṁ daṭṭhabbaṁ.


pli: Catūsu satipaṭṭhānesu satindriyassa vasena imehi vīsatiyā ākārehi pañcindriyāni daṭṭhabbāni.


pli: Catūsu jhānesu samādhindriyassa vasena katamehi vīsatiyā ākārehi pañcindriyāni daṭṭhabbāni?


pli: Paṭhame jhāne avikkhepādhipateyyaṭṭhena samādhindriyaṁ daṭṭhabbaṁ, samādhindriyassa vasena dassanaṭṭhena paññindriyaṁ daṭṭhabbaṁ, adhimokkhaṭṭhena saddhindriyaṁ daṭṭhabbaṁ, paggahaṭṭhena vīriyindriyaṁ daṭṭhabbaṁ, upaṭṭhānaṭṭhena satindriyaṁ daṭṭhabbaṁ.


pli: Dutiye jhāne …pe…


pli: tatiye jhāne …


pli: catutthe jhāne avikkhepādhipateyyaṭṭhena samādhindriyaṁ daṭṭhabbaṁ, samādhindriyassa vasena dassanaṭṭhena paññindriyaṁ daṭṭhabbaṁ, adhimokkhaṭṭhena saddhindriyaṁ daṭṭhabbaṁ, paggahaṭṭhena vīriyindriyaṁ daṭṭhabbaṁ, upaṭṭhānaṭṭhena satindriyaṁ daṭṭhabbaṁ.


pli: Catūsu jhānesu samādhindriyassa vasena imehi vīsatiyā ākārehi pañcindriyāni daṭṭhabbāni.


pli: Catūsu ariyasaccesu paññindriyassa vasena katamehi vīsatiyā ākārehi pañcindriyāni daṭṭhabbāni?


pli: Dukkhe ariyasacce dassanādhipateyyaṭṭhena paññindriyaṁ daṭṭhabbaṁ, paññindriyassa vasena adhimokkhaṭṭhena saddhindriyaṁ daṭṭhabbaṁ, paggahaṭṭhena vīriyindriyaṁ daṭṭhabbaṁ, upaṭṭhānaṭṭhena satindriyaṁ daṭṭhabbaṁ, avikkhepaṭṭhena samādhindriyaṁ daṭṭhabbaṁ.


pli: Dukkhasamudaye ariyasacce …pe…


pli: dukkhanirodhe ariyasacce …


pli: dukkhanirodhagāminiyā paṭipadāya ariyasacce dassanādhipateyyaṭṭhena paññindriyaṁ daṭṭhabbaṁ, paññindriyassa vasena adhimokkhaṭṭhena saddhindriyaṁ daṭṭhabbaṁ, paggahaṭṭhena vīriyindriyaṁ daṭṭhabbaṁ, upaṭṭhānaṭṭhena satindriyaṁ daṭṭhabbaṁ, avikkhepaṭṭhena samādhindriyaṁ daṭṭhabbaṁ.


pli: Catūsu ariyasaccesu paññindriyassa vasena imehi vīsatiyā ākārehi pañcindriyāni daṭṭhabbāni.


pli: 1.4.3.2. Cariyavāra


pli: Catūsu sotāpattiyaṅgesu saddhindriyassa vasena katihākārehi pañcannaṁ indriyānaṁ cariyā daṭṭhabbā?


pli: Catūsu sammappadhānesu …pe…


pli: catūsu satipaṭṭhānesu …


pli: catūsu jhānesu …


pli: catūsu ariyasaccesu paññindriyassa vasena katihākārehi pañcannaṁ indriyānaṁ cariyā daṭṭhabbā?


pli: Catūsu sotāpattiyaṅgesu saddhindriyassa vasena vīsatiyā ākārehi pañcannaṁ indriyānaṁ cariyā daṭṭhabbā.


pli: catūsu ariyasaccesu paññindriyassa vasena vīsatiyā ākārehi pañcannaṁ indriyānaṁ cariyā daṭṭhabbā.


pli: Catūsu sotāpattiyaṅgesu saddhindriyassa vasena katamehi vīsatiyā ākārehi pañcannaṁ indriyānaṁ cariyā daṭṭhabbā?


pli: Sappurisasaṁseve sotāpattiyaṅge adhimokkhādhipateyyaṭṭhena saddhindriyassa cariyā daṭṭhabbā, saddhindriyassa vasena paggahaṭṭhena vīriyindriyassa cariyā daṭṭhabbā, upaṭṭhānaṭṭhena satindriyassa cariyā daṭṭhabbā, avikkhepaṭṭhena samādhindriyassa cariyā daṭṭhabbā, dassanaṭṭhena paññindriyassa cariyā daṭṭhabbā.


pli: Saddhammasavane sotāpattiyaṅge …pe…


pli: yoniso manasikāre sotāpattiyaṅge …


pli: dhammānudhammapaṭipattiyā sotāpattiyaṅge adhimokkhādhipateyyaṭṭhena saddhindriyassa cariyā daṭṭhabbā, saddhindriyassa vasena paggahaṭṭhena vīriyindriyassa cariyā daṭṭhabbā, upaṭṭhānaṭṭhena satindriyassa cariyā daṭṭhabbā, avikkhepaṭṭhena samādhindriyassa cariyā daṭṭhabbā, dassanaṭṭhena paññindriyassa cariyā daṭṭhabbā.


pli: Catūsu sotāpattiyaṅgesu saddhindriyassa vasena imehi vīsatiyā ākārehi pañcannaṁ indriyānaṁ cariyā daṭṭhabbā.


pli: Catūsu sammappadhānesu vīriyindriyassa vasena katamehi vīsatiyā ākārehi pañcannaṁ indriyānaṁ cariyā daṭṭhabbā?


pli: Anuppannānaṁ pāpakānaṁ akusalānaṁ dhammānaṁ anuppādāya sammappadhāne paggahādhipateyyaṭṭhena vīriyindriyassa cariyā daṭṭhabbā, vīriyindriyassa vasena upaṭṭhānaṭṭhena satindriyassa cariyā daṭṭhabbā, avikkhepaṭṭhena samādhindriyassa cariyā daṭṭhabbā, dassanaṭṭhena paññindriyassa cariyā daṭṭhabbā, adhimokkhaṭṭhena saddhindriyassa cariyā daṭṭhabbā.


pli: Uppannānaṁ pāpakānaṁ akusalānaṁ dhammānaṁ pahānāya sammappadhāne …pe…


pli: anuppannānaṁ kusalānaṁ dhammānaṁ uppādāya sammappadhāne …pe…


pli: uppannānaṁ kusalānaṁ dhammānaṁ ṭhitiyā asammosāya bhiyyobhāvāya vepullāya bhāvanāya pāripūriyā sammappadhāne paggahādhipateyyaṭṭhena vīriyindriyassa cariyā daṭṭhabbā …pe…


pli: catūsu sammappadhānesu vīriyindriyassa vasena imehi vīsatiyā ākārehi pañcannaṁ indriyānaṁ cariyā daṭṭhabbā.


pli: Catūsu satipaṭṭhānesu satindriyassa vasena katamehi vīsatiyā ākārehi pañcannaṁ indriyānaṁ cariyā daṭṭhabbā?


pli: Kāye kāyānupassanāsatipaṭṭhāne upaṭṭhānādhipateyyaṭṭhena satindriyassa cariyā daṭṭhabbā, satindriyassa vasena avikkhepaṭṭhena samādhindriyassa cariyā daṭṭhabbā, dassanaṭṭhena paññindriyassa cariyā daṭṭhabbā, adhimokkhaṭṭhena saddhindriyassa cariyā daṭṭhabbā, paggahaṭṭhena vīriyindriyassa cariyā daṭṭhabbā.


pli: citte cittānupassanāsatipaṭṭhāne …pe…


pli: dhammesu dhammānupassanāsatipaṭṭhāne upaṭṭhānādhipateyyaṭṭhena satindriyassa cariyā daṭṭhabbā …pe…


pli: catūsu satipaṭṭhānesu satindriyassa vasena imehi vīsatiyā ākārehi pañcannaṁ indriyānaṁ cariyā daṭṭhabbā.


pli: Catūsu jhānesu samādhindriyassa vasena katamehi vīsatiyā ākārehi pañcannaṁ indriyānaṁ cariyā daṭṭhabbā?


pli: Paṭhame jhāne avikkhepādhipateyyaṭṭhena samādhindriyassa cariyā daṭṭhabbā, samādhindriyassa vasena dassanaṭṭhena paññindriyassa cariyā daṭṭhabbā, adhimokkhaṭṭhena saddhindriyassa cariyā daṭṭhabbā, paggahaṭṭhena vīriyindriyassa cariyā daṭṭhabbā, upaṭṭhānaṭṭhena satindriyassa cariyā daṭṭhabbā.


pli: Dutiye jhāne …pe…


pli: tatiye jhāne …pe…


pli: catutthe jhāne avikkhepādhipateyyaṭṭhena samādhindriyassa cariyā daṭṭhabbā …pe…


pli: catūsu jhānesu samādhindriyassa vasena imehi vīsatiyā ākārehi pañcannaṁ indriyānaṁ cariyā daṭṭhabbā.


pli: Catūsu ariyasaccesu paññindriyassa vasena katamehi vīsatiyā ākārehi pañcannaṁ indriyānaṁ cariyā daṭṭhabbā?


pli: Dukkhe ariyasacce dassanādhipateyyaṭṭhena paññindriyassa cariyā daṭṭhabbā, paññindriyassa vasena adhimokkhaṭṭhena saddhindriyassa cariyā daṭṭhabbā, paggahaṭṭhena vīriyindriyassa cariyā daṭṭhabbā, upaṭṭhānaṭṭhena satindriyassa cariyā daṭṭhabbā, avikkhepaṭṭhena samādhindriyassa cariyā daṭṭhabbā.


pli: Dukkhasamudaye ariyasacce …pe…


pli: dukkhanirodhe ariyasacce …


pli: dukkhanirodhagāminiyā paṭipadāya ariyasacce dassanādhipateyyaṭṭhena paññindriyassa cariyā daṭṭhabbā, paññindriyassa vasena adhimokkhaṭṭhena saddhindriyassa cariyā daṭṭhabbā, paggahaṭṭhena vīriyindriyassa cariyā daṭṭhabbā, upaṭṭhānaṭṭhena satindriyassa cariyā daṭṭhabbā, avikkhepaṭṭhena samādhindriyassa cariyā daṭṭhabbā.


pli: Catūsu ariyasaccesu paññindriyassa vasena imehi vīsatiyā ākārehi pañcannaṁ indriyānaṁ cariyā daṭṭhabbā.


pli: 1.4.3.3. Cāravihāraniddesa


pli: Cāro ca vihāro ca anubuddho hoti paṭividdho, yathācarantaṁ yathāviharantaṁ viññū sabrahmacārī gambhīresu ṭhānesu okappeyyuṁ—


pli: “addhā, ayamāyasmā patto vā pāpuṇissati vā”.


pli: <b>Cariyā</b>ti aṭṭha cariyāyo—


pli: iriyāpathacariyā, āyatanacariyā, saticariyā, samādhicariyā, ñāṇacariyā, maggacariyā, patticariyā, lokatthacariyāti.


pli: <b>Āyatanacariyā</b>ti chasu ajjhattikabāhiresu āyatanesu.


pli: <b>Samādhicariyā</b>ti catūsu jhānesu.


pli: <b>Lokatthacariyā</b>ti tathāgatesu arahantesu sammāsambuddhesu, padese paccekabuddhesu, padese sāvakesu.


pli: Iriyāpathacariyā ca paṇidhisampannānaṁ, āyatanacariyā ca indriyesu guttadvārānaṁ, saticariyā ca appamādavihārīnaṁ, samādhicariyā ca adhicittamanuyuttānaṁ, ñāṇacariyā ca buddhisampannānaṁ, maggacariyā ca sammāpaṭipannānaṁ, patticariyā ca adhigataphalānaṁ, lokatthacariyā ca tathāgatānaṁ arahantānaṁ sammāsambuddhānaṁ, padese paccekabuddhānaṁ, padese sāvakānaṁ.


pli: Imā aṭṭha cariyāyo.


pli: Aparāpi aṭṭha cariyāyo.


pli: Adhimuccanto saddhāya carati, paggaṇhanto vīriyena carati, upaṭṭhāpento satiyā carati, avikkhepaṁ karonto samādhinā carati, pajānanto paññāya carati, vijānanto viññāṇacariyāya carati, evaṁ paṭipannassa kusalā dhammā āyāpentīti āyatanacariyāya carati, evaṁ paṭipanno visesamadhigacchatīti visesacariyāya carati—


pli: imā aṭṭha cariyāyo.


pli: Dassanacariyā ca sammādiṭṭhiyā, abhiniropanacariyā ca sammāsaṅkappassa, pariggahacariyā ca sammāvācāya, samuṭṭhānacariyā ca sammākammantassa, vodānacariyā ca sammāājīvassa, paggahacariyā ca sammāvāyāmassa, upaṭṭhānacariyā ca sammāsatiyā, avikkhepacariyā ca sammāsamādhissa—


pli: <b>Vihāro</b>ti adhimuccanto saddhāya viharati, paggaṇhanto vīriyena viharati, upaṭṭhāpento satiyā viharati, avikkhepaṁ karonto samādhinā viharati, pajānanto paññāya viharati.


pli: <b>Anubuddho</b>ti saddhindriyassa adhimokkhaṭṭho anubuddho hoti, vīriyindriyassa paggahaṭṭho anubuddho hoti, satindriyassa upaṭṭhānaṭṭho anubuddho hoti, samādhindriyassa avikkhepaṭṭho anubuddho hoti, paññindriyassa dassanaṭṭho anubuddho hoti.


pli: <b>Paṭividdho</b>ti saddhindriyassa adhimokkhaṭṭho paṭividdho hoti, vīriyindriyassa paggahaṭṭho paṭividdho hoti, satindriyassa upaṭṭhānaṭṭho paṭividdho hoti, samādhindriyassa avikkhepaṭṭho paṭividdho hoti, paññindriyassa dassanaṭṭho paṭividdho hoti.


pli: <b>Yathācarantan</b>ti evaṁ saddhāya carantaṁ, evaṁ vīriyena carantaṁ, evaṁ satiyā carantaṁ, evaṁ samādhinā carantaṁ, evaṁ paññāya carantaṁ.


pli: <b>Yathāviharantan</b>ti evaṁ saddhāya viharantaṁ, evaṁ vīriyena viharantaṁ, evaṁ satiyā viharantaṁ, evaṁ samādhinā viharantaṁ, evaṁ paññāya viharantaṁ.


pli: <b>Viññū</b>ti viññū vibhāvī medhāvī paṇḍitā buddhisampannā.


pli: <b>Sabrahmacārī</b>ti ekakammaṁ ekuddeso samasikkhatā.


pli: <b>Gambhīresu ṭhānesū</b>ti gambhīrāni ṭhānāni vuccanti jhānā ca vimokkhā ca samādhī ca samāpattiyo ca maggā ca phalāni ca abhiññāyo ca paṭisambhidā ca.


pli: <b>Addhā</b>ti ekaṁsavacanametaṁ nissaṁsayavacanametaṁ nikkaṅkhavacanametaṁ advejjhavacanametaṁ adveḷhakavacanametaṁ niyogavacanametaṁ apaṇṇakavacanametaṁ avatthāpanavacanametaṁ—


pli: addhāti.


pli: <b>Āyasmā</b>ti piyavacanametaṁ garuvacanametaṁ sagāravasappatissādhivacanametaṁ—


pli: āyasmāti.


pli: <b>Patto vā</b>ti adhigato vā.


pli: <b>Pāpuṇissati vā</b>ti adhigamissati vā.


pli: Suttantaniddeso tatiyo.


pli: 1.4.4. Catutthasuttantaniddesa


pli: Purimanidānaṁ.


pli: “Pañcimāni, bhikkhave, indriyāni.


pli: Katamāni pañca?


pli: Saddhindriyaṁ, vīriyindriyaṁ, satindriyaṁ, samādhindriyaṁ, paññindriyaṁ—


pli: imāni kho, bhikkhave, pañcindriyāni.


pli: Imāni pañcindriyāni katihākārehi kenaṭṭhena daṭṭhabbāni?


pli: Imāni pañcindriyāni chahākārehi tenaṭṭhena daṭṭhabbāni—


pli: ādhipateyyaṭṭhena ādivisodhanaṭṭhena adhimattaṭṭhena, adhiṭṭhānaṭṭhena, pariyādānaṭṭhena, patiṭṭhāpakaṭṭhena”.


pli: 1.4.4.1. Ādhipateyyaṭṭhaniddesa


pli: Kathaṁ <b>ādhipateyyaṭṭhena indriyāni daṭṭhabbāni?</b>


pli: Assaddhiyaṁ pajahato adhimokkhādhipateyyaṭṭhena saddhindriyaṁ daṭṭhabbaṁ, saddhindriyassa vasena paggahaṭṭhena vīriyindriyaṁ daṭṭhabbaṁ, upaṭṭhānaṭṭhena satindriyaṁ daṭṭhabbaṁ, avikkhepaṭṭhena samādhindriyaṁ daṭṭhabbaṁ, dassanaṭṭhena paññindriyaṁ daṭṭhabbaṁ.


pli: Kosajjaṁ pajahato paggahādhipateyyaṭṭhena vīriyindriyaṁ daṭṭhabbaṁ, vīriyindriyassa vasena upaṭṭhānaṭṭhena satindriyaṁ daṭṭhabbaṁ, avikkhepaṭṭhena samādhindriyaṁ daṭṭhabbaṁ, dassanaṭṭhena paññindriyaṁ daṭṭhabbaṁ, adhimokkhaṭṭhena saddhindriyaṁ daṭṭhabbaṁ.


pli: Pamādaṁ pajahato upaṭṭhānādhipateyyaṭṭhena satindriyaṁ daṭṭhabbaṁ, satindriyassa vasena avikkhepaṭṭhena samādhindriyaṁ daṭṭhabbaṁ, dassanaṭṭhena paññindriyaṁ daṭṭhabbaṁ, adhimokkhaṭṭhena saddhindriyaṁ daṭṭhabbaṁ, paggahaṭṭhena vīriyindriyaṁ daṭṭhabbaṁ.


pli: Uddhaccaṁ pajahato avikkhepādhipateyyaṭṭhena samādhindriyaṁ daṭṭhabbaṁ, samādhindriyassa vasena dassanaṭṭhena paññindriyaṁ daṭṭhabbaṁ, adhimokkhaṭṭhena saddhindriyaṁ daṭṭhabbaṁ, paggahaṭṭhena vīriyindriyaṁ daṭṭhabbaṁ, upaṭṭhānaṭṭhena satindriyaṁ daṭṭhabbaṁ.


pli: Avijjaṁ pajahato dassanādhipateyyaṭṭhena paññindriyaṁ daṭṭhabbaṁ, paññindriyassa vasena adhimokkhaṭṭhena saddhindriyaṁ daṭṭhabbaṁ, paggahaṭṭhena vīriyindriyaṁ daṭṭhabbaṁ, upaṭṭhānaṭṭhena satindriyaṁ daṭṭhabbaṁ, avikkhepaṭṭhena samādhindriyaṁ daṭṭhabbaṁ, dassanaṭṭhena paññindriyaṁ daṭṭhabbaṁ.


pli: Kāmacchandaṁ pajahato nekkhammavasena adhimokkhādhipateyyaṭṭhena saddhindriyaṁ daṭṭhabbaṁ, saddhindriyassa vasena paggahaṭṭhena vīriyindriyaṁ daṭṭhabbaṁ, upaṭṭhānaṭṭhena satindriyaṁ daṭṭhabbaṁ, avikkhepaṭṭhena samādhindriyaṁ daṭṭhabbaṁ, dassanaṭṭhena paññindriyaṁ daṭṭhabbaṁ.


pli: Kāmacchandaṁ pajahato nekkhammavasena paggahādhipateyyaṭṭhena vīriyindriyaṁ daṭṭhabbaṁ, vīriyindriyassa vasena upaṭṭhānaṭṭhena satindriyaṁ daṭṭhabbaṁ, avikkhepaṭṭhena samādhindriyaṁ daṭṭhabbaṁ, dassanaṭṭhena paññindriyaṁ daṭṭhabbaṁ, adhimokkhaṭṭhena saddhindriyaṁ daṭṭhabbaṁ.


pli: Kāmacchandaṁ pajahato nekkhammavasena upaṭṭhānādhipateyyaṭṭhena satindriyaṁ daṭṭhabbaṁ, satindriyassa vasena avikkhepaṭṭhena samādhindriyaṁ daṭṭhabbaṁ, dassanaṭṭhena paññindriyaṁ daṭṭhabbaṁ, adhimokkhaṭṭhena saddhindriyaṁ daṭṭhabbaṁ, paggahaṭṭhena vīriyindriyaṁ daṭṭhabbaṁ.


pli: Kāmacchandaṁ pajahato nekkhammavasena avikkhepādhipateyyaṭṭhena samādhindriyaṁ daṭṭhabbaṁ, samādhindriyassa vasena dassanaṭṭhena paññindriyaṁ daṭṭhabbaṁ, adhimokkhaṭṭhena saddhindriyaṁ daṭṭhabbaṁ, paggahaṭṭhena vīriyindriyaṁ daṭṭhabbaṁ, upaṭṭhānaṭṭhena satindriyaṁ daṭṭhabbaṁ.


pli: Kāmacchandaṁ pajahato nekkhammavasena dassanādhipateyyaṭṭhena paññindriyaṁ daṭṭhabbaṁ, paññindriyassa vasena adhimokkhaṭṭhena saddhindriyaṁ daṭṭhabbaṁ, paggahaṭṭhena vīriyindriyaṁ daṭṭhabbaṁ, upaṭṭhānaṭṭhena satindriyaṁ daṭṭhabbaṁ, avikkhepaṭṭhena samādhindriyaṁ daṭṭhabbaṁ.


pli: Byāpādaṁ pajahato abyāpādavasena …pe…


pli: thinamiddhaṁ pajahato ālokasaññāvasena …pe…


pli: sabbakilese pajahato arahattamaggavasena adhimokkhādhipateyyaṭṭhena saddhindriyaṁ daṭṭhabbaṁ, saddhindriyassa vasena paggahaṭṭhena vīriyindriyaṁ daṭṭhabbaṁ, upaṭṭhānaṭṭhena satindriyaṁ daṭṭhabbaṁ, avikkhepaṭṭhena samādhindriyaṁ daṭṭhabbaṁ, dassanaṭṭhena paññindriyaṁ daṭṭhabbaṁ …pe…


pli: sabbakilese pajahato arahattamaggavasena dassanādhipateyyaṭṭhena paññindriyaṁ daṭṭhabbaṁ, paññindriyassa vasena adhimokkhaṭṭhena saddhindriyaṁ daṭṭhabbaṁ, paggahaṭṭhena vīriyindriyaṁ daṭṭhabbaṁ, upaṭṭhānaṭṭhena satindriyaṁ daṭṭhabbaṁ, avikkhepaṭṭhena samādhindriyaṁ daṭṭhabbaṁ.


pli: Evaṁ ādhipateyyaṭṭhena indriyāni daṭṭhabbāni.


pli: 1.4.4.2. Ādivisodhanaṭṭhaniddesa


pli: Kathaṁ <b>ādivisodhanaṭṭhena indriyāni daṭṭhabbāni?</b>


pli: Adhimokkhaṭṭhena saddhindriyaṁ, assaddhiyasaṁvaraṭṭhena sīlavisuddhi—


pli: saddhindriyassa ādivisodhanā.


pli: Paggahaṭṭhena vīriyindriyaṁ, kosajjasaṁvaraṭṭhena sīlavisuddhi—


pli: vīriyindriyassa ādivisodhanā.


pli: Upaṭṭhānaṭṭhena satindriyaṁ, pamādasaṁvaraṭṭhena sīlavisuddhi—


pli: satindriyassa ādivisodhanā.


pli: Avikkhepaṭṭhena samādhindriyaṁ, uddhaccasaṁvaraṭṭhena sīlavisuddhi—


pli: samādhindriyassa ādivisodhanā.


pli: Dassanaṭṭhena paññindriyaṁ, avijjāsaṁvaraṭṭhena sīlavisuddhi—


pli: paññindriyassa ādivisodhanā.


pli: Nekkhamme pañcindriyāni, kāmacchandasaṁvaraṭṭhena sīlavisuddhi—


pli: pañcannaṁ indriyānaṁ ādivisodhanā.


pli: Abyāpāde pañcindriyāni, byāpādasaṁvaraṭṭhena sīlavisuddhi—


pli: pañcannaṁ indriyānaṁ ādivisodhanā …pe…


pli: arahattamagge pañcindriyāni, sabbakilesasaṁvaraṭṭhena sīlavisuddhi—


pli: Evaṁ ādivisodhanaṭṭhena indriyāni daṭṭhabbāni.


pli: 1.4.4.3. Adhimattaṭṭhaniddesa


pli: Kathaṁ <b>adhimattaṭṭhena indriyāni daṭṭhabbāni?</b>


pli: Saddhindriyassa bhāvanāya chando uppajjati—


pli: chandavasena saddhāvasena saddhindriyaṁ adhimattaṁ hoti.


pli: Chandavasena pāmojjaṁ uppajjati—


pli: pāmojjavasena saddhāvasena saddhindriyaṁ adhimattaṁ hoti.


pli: Pāmojjavasena pīti uppajjati—


pli: pītivasena saddhāvasena saddhindriyaṁ adhimattaṁ hoti.


pli: Pītivasena passaddhi uppajjati—


pli: passaddhivasena saddhāvasena saddhindriyaṁ adhimattaṁ hoti.


pli: Passaddhivasena sukhaṁ uppajjati—


pli: sukhavasena saddhāvasena saddhindriyaṁ adhimattaṁ hoti.


pli: Sukhavasena obhāso uppajjati—


pli: obhāsavasena saddhāvasena saddhindriyaṁ adhimattaṁ hoti.


pli: Obhāsavasena saṁvego uppajjati—


pli: saṁvegavasena saddhāvasena saddhindriyaṁ adhimattaṁ hoti.


pli: Saṁvejetvā cittaṁ samādahati—


pli: samādhivasena saddhāvasena saddhindriyaṁ adhimattaṁ hoti.


pli: Tathā samāhitaṁ cittaṁ sādhukaṁ paggaṇhāti—


pli: paggahavasena saddhāvasena saddhindriyaṁ adhimattaṁ hoti.


pli: Tathāpaggahitaṁ cittaṁ sādhukaṁ ajjhupekkhati—


pli: upekkhāvasena saddhāvasena saddhindriyaṁ adhimattaṁ hoti.


pli: Upekkhāvasena nānattakilesehi cittaṁ vimuccati—


pli: vimokkhavasena saddhāvasena saddhindriyaṁ adhimattaṁ hoti.


pli: Vimuttattā te dhammā ekarasā honti—


pli: ekarasaṭṭhena bhāvanāvasena saddhāvasena saddhindriyaṁ adhimattaṁ hoti.


pli: Bhāvitattā tato paṇītatare vivaṭṭanti—


pli: vivaṭṭanāvasena saddhāvasena saddhindriyaṁ adhimattaṁ hoti.


pli: Vivaṭṭitattā tato vosajjati—


pli: vosaggavasena saddhāvasena saddhindriyaṁ adhimattaṁ hoti.


pli: Vosajjitattā tato nirujjhanti—


pli: nirodhavasena saddhāvasena saddhindriyaṁ adhimattaṁ hoti.


pli: Nirodhavasena dve vosaggā—


pli: pariccāgavosaggo ca, pakkhandanavosaggo ca.


pli: Kilese ca khandhe ca pariccajatīti—


pli: pariccāgavosaggo.


pli: pakkhandanavosaggo.


pli: Nirodhavasena ime dve vosaggā.


pli: Assaddhiyassa pahānāya chando uppajjati …pe…


pli: assaddhiyapariḷāhassa pahānāya chando uppajjati …


pli: diṭṭhekaṭṭhānaṁ kilesānaṁ pahānāya chando uppajjati …


pli: oḷārikānaṁ kilesānaṁ pahānāya chando uppajjati …


pli: anusahagatānaṁ kilesānaṁ pahānāya chando uppajjati …


pli: sabbakilesānaṁ pahānāya chando uppajjati—


pli: chandavasena saddhāvasena saddhindriyaṁ adhimattaṁ hoti …pe…


pli: vīriyindriyassa bhāvanāya chando uppajjati …pe…


pli: kosajjassa pahānāya chando uppajjati …


pli: kosajjapariḷāhassa pahānāya chando uppajjati …


pli: diṭṭhekaṭṭhānaṁ kilesānaṁ pahānāya chando uppajjati …pe…


pli: sabbakilesānaṁ pahānāya chando uppajjati …


pli: satindriyassa bhāvanāya chando uppajjati …pe…


pli: pamādassa pahānāya chando uppajjati …


pli: pamādapariḷāhassa pahānāya chando uppajjati …pe…


pli: samādhindriyassa bhāvanāya chando uppajjati …pe…


pli: uddhaccassa pahānāya chando uppajjati uddhaccapariḷāhassa pahānāya chando uppajjati …pe…


pli: paññindriyassa bhāvanāya chando uppajjati …pe…


pli: avijjāya pahānāya chando uppajjati …


pli: avijjāpariḷāhassa pahānāya chando uppajjati …


pli: diṭṭhekaṭṭhānaṁ kilesānaṁ pahānāya chando uppajjati …


pli: oḷārikānaṁ kilesānaṁ pahānāya chando uppajjati …


pli: anusahagatānaṁ kilesānaṁ pahānāya chando uppajjati …


pli: sabbakilesānaṁ pahānāya chando uppajjati—


pli: chandavasena paññāvasena paññindriyaṁ adhimattaṁ hoti.


pli: Chandavasena pāmojjaṁ uppajjati—


pli: pāmojjavasena paññāvasena paññindriyaṁ adhimattaṁ hoti.


pli: Pāmojjavasena pīti uppajjati—


pli: pītivasena paññāvasena paññindriyaṁ adhimattaṁ hoti.


pli: Pītivasena passaddhi uppajjati—


pli: passaddhivasena paññāvasena paññindriyaṁ adhimattaṁ hoti.


pli: Passaddhivasena sukhaṁ uppajjati—


pli: sukhavasena paññāvasena paññindriyaṁ adhimattaṁ hoti.


pli: Sukhavasena obhāso uppajjati—


pli: obhāsavasena paññāvasena paññindriyaṁ adhimattaṁ hoti.


pli: Obhāsavasena saṁvego uppajjati—


pli: saṁvegavasena paññāvasena paññindriyaṁ adhimattaṁ hoti.


pli: Saṁvejetvā cittaṁ samādahati—


pli: samādhivasena paññāvasena paññindriyaṁ adhimattaṁ hoti.


pli: Tathāsamāhitaṁ cittaṁ sādhukaṁ paggaṇhāti—


pli: paggahavasena paññāvasena paññindriyaṁ adhimattaṁ hoti.


pli: Tathāpaggahitaṁ cittaṁ sādhukaṁ ajjhupekkhati—


pli: upekkhāvasena paññāvasena paññindriyaṁ adhimattaṁ hoti.


pli: Upekkhāvasena nānattakilesehi cittaṁ vimuccati—


pli: vimokkhavasena paññāvasena paññindriyaṁ adhimattaṁ hoti.


pli: Vimuttattā te dhammā ekarasā honti—


pli: bhāvanāvasena paññāvasena paññindriyaṁ adhimattaṁ hoti.


pli: Bhāvitattā tato paṇītatare vivaṭṭanti—


pli: vivaṭṭanāvasena paññāvasena paññindriyaṁ adhimattaṁ hoti.


pli: Vivaṭṭitattā tato vosajjati—


pli: vosaggavasena paññāvasena paññindriyaṁ adhimattaṁ hoti.


pli: Vosajjitattā tato nirujjhanti—


pli: nirodhavasena paññāvasena paññindriyaṁ adhimattaṁ hoti.


pli: Nirodhavasena dve vosaggā—


pli: pariccāgavosaggo ca, pakkhandanavosaggo ca.


pli: Kilese ca khandhe ca pariccajatīti—


pli: pariccāgavosaggo.


pli: pakkhandanavosaggo.


pli: Nirodhavasena ime dve vosaggā.


pli: Evaṁ adhimattaṭṭhena indriyāni daṭṭhabbāni.


pli: Dutiyabhāṇavāro.


pli: 1.4.4.4. Adhiṭṭhānaṭṭhaniddesa


pli: Kathaṁ <b>adhiṭṭhānaṭṭhena indriyāni daṭṭhabbāni?</b>


pli: Saddhindriyassa bhāvanāya chando uppajjati—


pli: chandavasena saddhāvasena saddhindriyaṁ adhiṭṭhāti.


pli: Chandavasena pāmojjaṁ uppajjati—


pli: pāmojjavasena saddhāvasena saddhindriyaṁ adhiṭṭhāti …pe…


pli: evaṁ adhiṭṭhānaṭṭhena indriyāni daṭṭhabbāni.


pli: 1.4.4.5. Pariyādānaṭṭhaniddesa


pli: Kathaṁ <b>pariyādānaṭṭhena indriyāni daṭṭhabbāni?</b>


pli: Adhimokkhaṭṭhena saddhindriyaṁ assaddhiyaṁ pariyādiyati, assaddhiyapariḷāhaṁ pariyādiyati.


pli: Paggahaṭṭhena vīriyindriyaṁ kosajjaṁ pariyādiyati, kosajjapariḷāhaṁ pariyādiyati.


pli: Upaṭṭhānaṭṭhena satindriyaṁ pamādaṁ pariyādiyati, pamādapariḷāhaṁ pariyādiyati.


pli: Avikkhepaṭṭhena samādhindriyaṁ uddhaccaṁ pariyādiyati, uddhaccapariḷāhaṁ pariyādiyati.


pli: Dassanaṭṭhena paññindriyaṁ avijjaṁ pariyādiyati, avijjāpariḷāhaṁ pariyādiyati.


pli: Nekkhamme pañcindriyāni kāmacchandaṁ pariyādiyanti.


pli: Abyāpāde pañcindriyāni byāpādaṁ pariyādiyanti.


pli: Ālokasaññāya pañcindriyāni thinamiddhaṁ pariyādiyanti.


pli: Avikkhepe pañcindriyāni uddhaccaṁ pariyādiyanti …pe…


pli: arahattamagge pañcindriyāni sabbakilese pariyādiyanti.


pli: Evaṁ pariyādānaṭṭhena indriyāni daṭṭhabbāni.


pli: 1.4.4.6. Patiṭṭhāpakaṭṭhaniddesa


pli: Kathaṁ <b>patiṭṭhāpakaṭṭhena indriyāni daṭṭhabbāni?</b>


pli: Saddho saddhindriyaṁ adhimokkhe patiṭṭhāpeti, saddhassa saddhindriyaṁ adhimokkhe patiṭṭhāpeti.


pli: Vīriyavā vīriyindriyaṁ paggahe patiṭṭhāpeti, vīriyavato vīriyindriyaṁ paggahe patiṭṭhāpeti.


pli: Satimā satindriyaṁ upaṭṭhāne patiṭṭhāpeti, satimato satindriyaṁ upaṭṭhāne patiṭṭhāpeti.


pli: Samāhito samādhindriyaṁ avikkhepe patiṭṭhāpeti, samāhitassa samādhindriyaṁ avikkhepe patiṭṭhāpeti.


pli: Paññavā paññindriyaṁ dassane patiṭṭhāpeti, paññavato paññindriyaṁ dassane patiṭṭhāpeti.


pli: Yogāvacaro pañcindriyāni nekkhamme patiṭṭhāpeti, yogāvacarassa pañcindriyāni nekkhamme patiṭṭhāpenti.


pli: Yogāvacaro pañcindriyāni abyāpāde patiṭṭhāpeti, yogāvacarassa pañcindriyāni abyāpāde patiṭṭhāpenti.


pli: Yogāvacaro pañcindriyāni ālokasaññāya patiṭṭhāpeti, yogāvacarassa pañcindriyāni ālokasaññāya patiṭṭhāpenti.


pli: Yogāvacaro pañcindriyāni avikkhepe patiṭṭhāpeti, yogāvacarassa pañcindriyāni avikkhepe patiṭṭhāpenti …pe…


pli: yogāvacaro pañcindriyāni arahattamagge patiṭṭhāpeti, yogāvacarassa pañcindriyāni arahattamagge patiṭṭhāpenti.


pli: Evaṁ patiṭṭhāpakaṭṭhena indriyāni daṭṭhabbāni.


pli: Suttantaniddeso catuttho.


pli: 1.4.5. Indriyasamodhāna


pli: Puthujjano samādhiṁ bhāvento katihākārehi upaṭṭhānakusalo hoti?


pli: Sekkho samādhiṁ bhāvento katihākārehi upaṭṭhānakusalo hoti?


pli: Vītarāgo samādhiṁ bhāvento katihākārehi upaṭṭhānakusalo hoti?


pli: Puthujjano samādhiṁ bhāvento sattahi ākārehi upaṭṭhānakusalo hoti.


pli: Sekkho samādhiṁ bhāvento aṭṭhahi ākārehi upaṭṭhānakusalo hoti.


pli: Vītarāgo samādhiṁ bhāvento dasahi ākārehi upaṭṭhānakusalo hoti.


pli: Puthujjano samādhiṁ bhāvento katamehi sattahi ākārehi upaṭṭhānakusalo hoti?


pli: Āvajjitattā ārammaṇūpaṭṭhānakusalo hoti, samathanimittūpaṭṭhānakusalo hoti, paggahanimittūpaṭṭhānakusalo hoti, avikkhepūpaṭṭhānakusalo hoti, obhāsūpaṭṭhānakusalo hoti, sampahaṁsanūpaṭṭhānakusalo hoti, upekkhūpaṭṭhānakusalo hoti—


pli: puthujjano samādhiṁ bhāvento imehi sattahi ākārehi upaṭṭhānakusalo hoti.


pli: Sekkho samādhiṁ bhāvento katamehi aṭṭhahi ākārehi upaṭṭhānakusalo hoti?


pli: Āvajjitattā ārammaṇūpaṭṭhānakusalo hoti, samathanimittūpaṭṭhānakusalo hoti, paggahanimittūpaṭṭhānakusalo hoti, avikkhepūpaṭṭhānakusalo hoti, obhāsūpaṭṭhānakusalo hoti, sampahaṁsanūpaṭṭhānakusalo hoti, upekkhūpaṭṭhānakusalo hoti, ekattūpaṭṭhānakusalo hoti—


pli: sekkho samādhiṁ bhāvento imehi aṭṭhahi ākārehi upaṭṭhānakusalo hoti.


pli: Vītarāgo samādhiṁ bhāvento katamehi dasahi ākārehi upaṭṭhānakusalo hoti?


pli: Āvajjitattā ārammaṇūpaṭṭhānakusalo hoti …pe… ekattūpaṭṭhānakusalo hoti, ñāṇūpaṭṭhānakusalo hoti, vimuttūpaṭṭhānakusalo hoti—


pli: vītarāgo samādhiṁ bhāvento imehi dasahi ākārehi upaṭṭhānakusalo hoti.


pli: Puthujjano vipassanaṁ bhāvento katihākārehi upaṭṭhānakusalo hoti, katihākārehi anupaṭṭhānakusalo hoti?


pli: Sekkho vipassanaṁ bhāvento katihākārehi upaṭṭhānakusalo hoti, katihākārehi anupaṭṭhānakusalo hoti?


pli: Vītarāgo vipassanaṁ bhāvento katihākārehi upaṭṭhānakusalo hoti, katihākārehi anupaṭṭhānakusalo hoti?


pli: Puthujjano vipassanaṁ bhāvento navahi ākārehi upaṭṭhānakusalo hoti, navahi ākārehi anupaṭṭhānakusalo hoti.


pli: Sekkho vipassanaṁ bhāvento dasahi ākārehi upaṭṭhānakusalo hoti, dasahi ākārehi anupaṭṭhānakusalo hoti.


pli: Vītarāgo vipassanaṁ bhāvento dvādasahi ākārehi upaṭṭhānakusalo hoti, dvādasahi ākārehi anupaṭṭhānakusalo hoti.


pli: Puthujjano vipassanaṁ bhāvento katamehi navahi ākārehi upaṭṭhānakusalo hoti, katamehi navahi ākārehi anupaṭṭhānakusalo hoti?


pli: Aniccato upaṭṭhānakusalo hoti, niccato anupaṭṭhānakusalo hoti.


pli: Dukkhato upaṭṭhānakusalo hoti, sukhato anupaṭṭhānakusalo hoti.


pli: Anattato upaṭṭhānakusalo hoti, attato anupaṭṭhānakusalo hoti.


pli: Khayato upaṭṭhānakusalo hoti, ghanato anupaṭṭhānakusalo hoti.


pli: Vayato upaṭṭhānakusalo hoti, āyūhanānupaṭṭhānakusalo hoti.


pli: Vipariṇāmūpaṭṭhānakusalo hoti, dhuvato anupaṭṭhānakusalo hoti.


pli: Animittūpaṭṭhānakusalo hoti, nimittānupaṭṭhānakusalo hoti.


pli: Appaṇihitūpaṭṭhānakusalo hoti, paṇidhianupaṭṭhānakusalo hoti.


pli: Suññatūpaṭṭhānakusalo hoti, abhinivesānupaṭṭhānakusalo hoti—


pli: puthujjano vipassanaṁ bhāvento imehi navahi ākārehi upaṭṭhānakusalo hoti, imehi navahi ākārehi anupaṭṭhānakusalo hoti.


pli: Sekkho vipassanaṁ bhāvento katamehi dasahi ākārehi upaṭṭhānakusalo hoti, katamehi dasahi ākārehi anupaṭṭhānakusalo hoti?


pli: Aniccato upaṭṭhānakusalo hoti, niccato anupaṭṭhānakusalo hoti …pe… suññatūpaṭṭhānakusalo hoti, abhinivesānupaṭṭhānakusalo hoti.


pli: Ñāṇūpaṭṭhānakusalo hoti, añāṇānupaṭṭhānakusalo hoti—


pli: sekkho vipassanaṁ bhāvento imehi dasahi ākārehi upaṭṭhānakusalo hoti, imehi dasahi ākārehi anupaṭṭhānakusalo hoti.


pli: Vītarāgo vipassanaṁ bhāvento katamehi dvādasahi ākārehi upaṭṭhānakusalo hoti, katamehi dvādasahi ākārehi anupaṭṭhānakusalo hoti?


pli: Aniccato upaṭṭhānakusalo hoti, niccato anupaṭṭhānakusalo hoti …pe… ñāṇūpaṭṭhānakusalo hoti, añāṇānupaṭṭhānakusalo hoti.


pli: Visaññogūpaṭṭhānakusalo hoti, saññogānupaṭṭhānakusalo hoti.


pli: Nirodhūpaṭṭhānakusalo hoti, saṅkhārānupaṭṭhānakusalo hoti—


pli: vītarāgo vipassanaṁ bhāvento imehi dvādasahi ākārehi upaṭṭhānakusalo hoti, imehi dvādasahi ākārehi anupaṭṭhānakusalo hoti.


pli: Āvajjitattā ārammaṇūpaṭṭhānakusalavasena indriyāni samodhāneti, gocarañca pajānāti, samatthañca paṭivijjhati …pe…


pli: dhamme samodhāneti, gocarañca pajānāti, samatthañca paṭivijjhati.


pli: <b>Indriyāni samodhānetī</b>ti kathaṁ indriyāni samodhāneti?


pli: Adhimokkhaṭṭhena saddhindriyaṁ samodhāneti …pe… samathanimittūpaṭṭhānakusalavasena, paggahanimittūpaṭṭhānakusalavasena, avikkhepūpaṭṭhānakusalavasena, obhāsūpaṭṭhānakusalavasena, sampahaṁsanūpaṭṭhānakusalavasena, upekkhūpaṭṭhānakusalavasena, ekattūpaṭṭhānakusalavasena, ñāṇūpaṭṭhānakusalavasena, vimuttūpaṭṭhānakusalavasena.


pli: Aniccato upaṭṭhānakusalavasena, niccato anupaṭṭhānakusalavasena, dukkhato upaṭṭhānakusalavasena, sukhato anupaṭṭhānakusalavasena, anattato upaṭṭhānakusalavasena, attato anupaṭṭhānakusalavasena, khayato upaṭṭhānakusalavasena, ghanato anupaṭṭhānakusalavasena, vayato upaṭṭhānakusalavasena, āyūhanānupaṭṭhānakusalavasena, vipariṇāmūpaṭṭhānakusalavasena, dhuvato anupaṭṭhānakusalavasena, animittūpaṭṭhānakusalavasena, nimittānupaṭṭhānakusalavasena, appaṇihitūpaṭṭhānakusalavasena, paṇidhianupaṭṭhānakusalavasena, suññatūpaṭṭhānakusalavasena, abhinivesānupaṭṭhānakusalavasena, ñāṇūpaṭṭhānakusalavasena, añāṇānupaṭṭhānakusalavasena, visaññogūpaṭṭhānakusalavasena, saññogānupaṭṭhānakusalavasena, nirodhūpaṭṭhānakusalavasena, saṅkhārānupaṭṭhānakusalavasena indriyāni samodhāneti, gocarañca pajānāti, samatthañca paṭivijjhati.


pli: Catusaṭṭhiyā ākārehi tiṇṇannaṁ indriyānaṁ vasibhāvatā paññā āsavānaṁ khaye ñāṇaṁ.


pli: Katamesaṁ tiṇṇannaṁ indriyānaṁ?


pli: Anaññātaññassāmītindriyaṁ kati ṭhānāni gacchati?


pli: Aññindriyaṁ kati ṭhānāni gacchati?


pli: Aññātāvindriyaṁ kati ṭhānāni gacchati?


pli: Anaññātaññassāmītindriyaṁ ekaṁ ṭhānaṁ gacchati—


pli: sotāpattimaggaṁ.


pli: Aññindriyaṁ cha ṭhānāni gacchati—


pli: sotāpattiphalaṁ, sakadāgāmimaggaṁ, sakadāgāmiphalaṁ, anāgāmimaggaṁ, anāgāmiphalaṁ, arahattamaggaṁ.


pli: Aññātāvindriyaṁ ekaṁ ṭhānaṁ gacchati—


pli: arahattaphalaṁ.


pli: Sotāpattimaggakkhaṇe anaññātaññassāmītindriyassa saddhindriyaṁ adhimokkhaparivāraṁ hoti, vīriyindriyaṁ paggahaparivāraṁ hoti, satindriyaṁ upaṭṭhānaparivāraṁ hoti, samādhindriyaṁ avikkhepaparivāraṁ hoti, paññindriyaṁ dassanaparivāraṁ hoti, manindriyaṁ vijānanaparivāraṁ hoti, somanassindriyaṁ abhisandanaparivāraṁ hoti, jīvitindriyaṁ pavattasantatādhipateyyaparivāraṁ hoti.


pli: Sotāpattimaggakkhaṇe jātā dhammā, ṭhapetvā cittasamuṭṭhānaṁ rūpaṁ, sabbeva kusalā honti, sabbeva anāsavā honti, sabbeva niyyānikā honti, sabbeva apacayagāmino honti, sabbeva lokuttarā honti, sabbeva nibbānārammaṇā honti.


pli: Sotāpattimaggakkhaṇe anaññātaññassāmītindriyassa imāni aṭṭhindriyāni sahajātaparivārā honti, aññamaññaparivārā honti, nissayaparivārā honti, sampayuttaparivārā honti, sahagatā honti, sahajātā honti, saṁsaṭṭhā honti, sampayuttā honti.


pli: Teva tassa ākārā ceva honti parivārā ca.


pli: Sotāpattiphalakkhaṇe …pe…


pli: arahattaphalakkhaṇe aññātāvindriyassa saddhindriyaṁ adhimokkhaparivāraṁ hoti …pe…


pli: Arahattaphalakkhaṇe jātā dhammā sabbeva abyākatā honti, ṭhapetvā cittasamuṭṭhānaṁ rūpaṁ sabbeva anāsavā honti, sabbeva lokuttarā honti, sabbeva nibbānārammaṇā honti.


pli: Arahattaphalakkhaṇe aññātāvindriyassa imāni aṭṭhindriyāni sahajātaparivārā honti.


pli: Iti imāni aṭṭha aṭṭhakāni catusaṭṭhi honti.


pli: <b>Āsavā</b>ti katame te āsavā?


pli: Kāmāsavo, bhavāsavo, diṭṭhāsavo, avijjāsavo.


pli: Katthete āsavā khīyanti?


pli: Sotāpattimaggena anavaseso diṭṭhāsavo khīyati.


pli: Apāyagamanīyo kāmāsavo khīyati, apāyagamanīyo bhavāsavo khīyati, apāyagamanīyo avijjāsavo khīyati.


pli: Etthete āsavā khīyanti.


pli: Sakadāgāmimaggena oḷāriko kāmāsavo khīyati, tadekaṭṭho bhavāsavo khīyati, tadekaṭṭho avijjāsavo khīyati.


pli: Anāgāmimaggena anavaseso kāmāsavo khīyati, tadekaṭṭho bhavāsavo khīyati, tadekaṭṭho avijjāsavo khīyati.


pli: Arahattamaggena anavaseso bhavāsavo khīyati, anavaseso avijjāsavo khīyati.


pli: Na tassa addiṭṭhamidhatthi kiñci,


pli: Atho aviññātamajānitabbaṁ;


pli: Sabbaṁ abhiññāsi yadatthi neyyaṁ,


pli: Tathāgato tena samantacakkhūti.


pli: Cuddasa buddhañāṇāni—


pli: dukkhe ñāṇaṁ buddhañāṇaṁ, dukkhasamudaye ñāṇaṁ buddhañāṇaṁ …pe…


pli: sabbaññutaññāṇaṁ buddhañāṇaṁ, anāvaraṇañāṇaṁ buddhañāṇaṁ.


pli: Imāni cuddasa buddhañāṇāni.


pli: Imesaṁ cuddasannaṁ buddhañāṇānaṁ aṭṭha ñāṇāni sāvakasādhāraṇāni, cha ñāṇāni asādhāraṇāni sāvakehi.


pli: Yāvatā dukkhassa dukkhaṭṭho ñāto, aññāto dukkhaṭṭho natthīti—


pli: samantacakkhu.


pli: Yaṁ samantacakkhu taṁ paññindriyaṁ.


pli: Paññindriyassa vasena adhimokkhaṭṭhena saddhindriyaṁ, paggahaṭṭhena vīriyindriyaṁ, upaṭṭhānaṭṭhena satindriyaṁ, avikkhepaṭṭhena samādhindriyaṁ.


pli: Yāvatā dukkhassa dukkhaṭṭho diṭṭho vidito sacchikato phassito paññāya;


pli: aphassito paññāya dukkhaṭṭho natthīti—


pli: Yāvatā samudayassa samudayaṭṭho …pe…


pli: yāvatā nirodhassa nirodhaṭṭho …


pli: yāvatā maggassa maggaṭṭho …


pli: yāvatā atthapaṭisambhidāya atthapaṭisambhidaṭṭho …


pli: yāvatā dhammapaṭisambhidāya dhammapaṭisambhidaṭṭho …


pli: yāvatā niruttipaṭisambhidāya niruttipaṭisambhidaṭṭho …


pli: yāvatā paṭibhānapaṭisambhidāya paṭibhānapaṭisambhidaṭṭho …


pli: yāvatā indriyaparopariyattañāṇaṁ …


pli: yāvatā sattānaṁ āsayānusaye ñāṇaṁ …


pli: yāvatā yamakapāṭihīre ñāṇaṁ …


pli: yāvatā mahākaruṇāsamāpattiyā ñāṇaṁ …


pli: yāvatā sadevakassa lokassa samārakassa sabrahmakassa sassamaṇabrāhmaṇiyā pajāya sadevamanussāya diṭṭhaṁ sutaṁ mutaṁ viññātaṁ pattaṁ pariyesitaṁ anuvicaritaṁ manasā, taṁ ñātaṁ diṭṭhaṁ viditaṁ sacchikataṁ phassitaṁ paññāya.


pli: Aphassitaṁ paññāya natthīti—


pli: samantacakkhu.


pli: Yaṁ samantacakkhu taṁ paññindriyaṁ.


pli: Paññindriyassa vasena adhimokkhaṭṭhena saddhindriyaṁ, paggahaṭṭhena vīriyindriyaṁ, upaṭṭhānaṭṭhena satindriyaṁ, avikkhepaṭṭhena samādhindriyaṁ.


pli: Saddahanto paggaṇhāti, paggaṇhanto saddahati.


pli: Saddahanto upaṭṭhāpeti, upaṭṭhāpento saddahati.


pli: Saddahanto samādahati, samādahanto saddahati.


pli: Saddahanto pajānāti, pajānanto saddahati.


pli: Paggaṇhanto upaṭṭhāpeti, upaṭṭhāpento paggaṇhāti.


pli: Paggaṇhanto samādahati, samādahanto paggaṇhāti.


pli: Paggaṇhanto pajānāti, pajānanto paggaṇhāti.


pli: Paggaṇhanto saddahati, saddahanto paggaṇhāti.


pli: Upaṭṭhāpento samādahati, samādahanto upaṭṭhāpeti.


pli: Upaṭṭhāpento pajānāti, pajānanto upaṭṭhāpeti.


pli: Upaṭṭhāpento saddahati, saddahanto upaṭṭhāpeti.


pli: Upaṭṭhāpento paggaṇhāti, paggaṇhanto upaṭṭhāpeti.


pli: Samādahanto pajānāti, pajānanto samādahati.


pli: Samādahanto saddahati, saddahanto samādahati.


pli: Samādahanto paggaṇhāti, paggaṇhanto samādahati.


pli: Samādahanto upaṭṭhāpeti, upaṭṭhāpento samādahati.


pli: Pajānanto saddahati, saddahanto pajānāti.


pli: Pajānanto paggaṇhāti, paggaṇhanto pajānāti.


pli: Pajānanto upaṭṭhāpeti, upaṭṭhāpento pajānāti.


pli: Pajānanto samādahati, samādahanto pajānāti.


pli: Saddahitattā paggahitaṁ, paggahitattā saddahitaṁ.


pli: Saddahitattā upaṭṭhāpitaṁ, upaṭṭhāpitattā saddahitaṁ.


pli: Saddahitattā samādahitaṁ, samādahitattā saddahitaṁ.


pli: Saddahitattā pajānitaṁ, pajānitattā saddahitaṁ.


pli: Paggahitattā upaṭṭhāpitaṁ, upaṭṭhāpitattā paggahitaṁ.


pli: Paggahitattā samādahitaṁ, samādahitattā paggahitaṁ.


pli: Paggahitattā pajānitaṁ pajānitattā paggahitaṁ.


pli: Paggahitattā saddahitaṁ, saddahitattā paggahitaṁ.


pli: Upaṭṭhāpitattā samādahitaṁ, samādahitattā upaṭṭhāpitaṁ.


pli: Upaṭṭhāpitattā pajānitaṁ, pajānitattā upaṭṭhāpitaṁ.


pli: Upaṭṭhāpitattā saddahitaṁ, saddahitattā upaṭṭhāpitaṁ.


pli: Upaṭṭhāpitattā paggahitaṁ, paggahitattā upaṭṭhāpitaṁ.


pli: Samādahitattā pajānitaṁ, pajānitattā samādahitaṁ.


pli: Samādahitattā saddahitaṁ, saddahitattā samādahitaṁ.


pli: Samādahitattā paggahitaṁ, paggahitattā samādahitaṁ.


pli: Samādahitattā upaṭṭhāpitaṁ, upaṭṭhāpitattā samādahitaṁ.


pli: Pajānitattā saddahitaṁ, saddahitattā pajānitaṁ.


pli: Pajānitattā paggahitaṁ, paggahitattā pajānitaṁ.


pli: Pajānitattā upaṭṭhāpitaṁ, upaṭṭhāpitattā pajānitaṁ.


pli: Pajānitattā samādahitaṁ, samādahitattā pajānitaṁ.


pli: Yaṁ buddhacakkhu taṁ buddhañāṇaṁ, yaṁ buddhañāṇaṁ taṁ buddhacakkhu, yena cakkhunā tathāgato satte passati apparajakkhe mahārajakkhe tikkhindriye mudindriye svākāre dvākāre suviññāpaye duviññāpaye appekacce paralokavajjabhayadassāvino, appekacce naparalokavajjabhayadassāvino.


pli: <b>Apparajakkhe mahārajakkhe</b>ti saddho puggalo apparajakkho, assaddho puggalo mahārajakkho.


pli: Āraddhavīriyo puggalo apparajakkho, kusīto puggalo mahārajakkho.


pli: Upaṭṭhitassati puggalo apparajakkho, muṭṭhassati puggalo mahārajakkho.


pli: Samāhito puggalo apparajakkho, asamāhito puggalo mahārajakkho.


pli: Paññavā puggalo apparajakkho, duppañño puggalo mahārajakkho.


pli: <b>Tikkhindriye mudindriye</b>ti saddho puggalo tikkhindriyo, assaddho puggalo mudindriyo …pe…


pli: paññavā puggalo tikkhindriyo, duppañño puggalo mudindriyo.


pli: <b>Svākāre dvākāre</b>ti saddho puggalo svākāro, assaddho puggalo dvākāro …pe…


pli: paññavā puggalo svākāro, duppañño puggalo dvākāro.


pli: <b>Suviññāpaye duviññāpaye</b>ti saddho puggalo suviññāpayo, assaddho puggalo duviññāpayo …pe…


pli: paññavā puggalo suviññāpayo, duppañño puggalo duviññāpayo.


pli: <b>Appekacce paralokavajjabhayadassāvino, appekacce naparalokavajjabhayadassāvino</b>ti saddho puggalo paralokavajjabhayadassāvī, assaddho puggalo naparalokavajjabhayadassāvī.


pli: Āraddhavīriyo puggalo paralokavajjabhayadassāvī, kusīto puggalo naparalokavajjabhayadassāvī …pe…


pli: paññavā puggalo paralokavajjabhayadassāvī, duppañño puggalo naparalokavajjabhayadassāvī.


pli: <b>Loko</b>ti khandhaloko dhātuloko āyatanaloko vipattibhavaloko vipattisambhavaloko sampattibhavaloko sampattisambhavaloko.


pli: Eko loko—


pli: sabbe sattā āhāraṭṭhitikā.


pli: Dve lokā—


pli: nāmañca rūpañca.


pli: Tayo lokā—


pli: tisso vedanā.


pli: Cattāro lokā—


pli: cattāro āhārā.


pli: Pañca lokā—


pli: pañcupādānakkhandhā.


pli: Cha lokā—


pli: cha ajjhattikāni āyatanāni.


pli: Satta lokā—


pli: satta viññāṇaṭṭhitiyo.


pli: Aṭṭha lokā—


pli: aṭṭha lokadhammā.


pli: Nava lokā—


pli: nava sattāvāsā.


pli: Dasa lokā—


pli: dasāyatanāni.


pli: Dvādasa lokā—


pli: dvādasāyatanāni.


pli: Aṭṭhārasa lokā—


pli: aṭṭhārasa dhātuyo.


pli: <b>Vajjan</b>ti sabbe kilesā vajjā, sabbe duccaritā vajjā, sabbe abhisaṅkhārā vajjā, sabbe bhavagāmikammā vajjā.


pli: Iti imasmiñca loke imasmiñca vajje tibbā bhayasaññā paccupaṭṭhitā honti, seyyathāpi ukkhittāsike vadhake.


pli: Imehi paññāsāya ākārehi imāni pañcindriyāni jānāti passati aññāti paṭivijjhatīti.


pli: Tatiyabhāṇavāro.


pli: Indriyakathā niṭṭhitā.


pli: Paṭisambhidāmagga


pli: 1 Mahāvagga


pli: 1.5. Vimokkhakathā


pli: 1.5.1. Uddesa


pli: Purimanidānaṁ.


pli: “Tayome, bhikkhave, vimokkhā.


pli: Katame tayo?


pli: Suññato vimokkho, animitto vimokkho, appaṇihito vimokkho—


pli: ime kho, bhikkhave, tayo vimokkhā.


pli: Api ca aṭṭhasaṭṭhi vimokkhā—


pli: suññato vimokkho, animitto vimokkho, appaṇihito vimokkho;


pli: ajjhattavuṭṭhāno vimokkho, bahiddhāvuṭṭhāno vimokkho, dubhato vuṭṭhāno vimokkho;


pli: ajjhattavuṭṭhānā cattāro vimokkhā, bahiddhāvuṭṭhānā cattāro vimokkhā, dubhato vuṭṭhānā cattāro vimokkhā;


pli: ajjhattavuṭṭhānānaṁ anulomā cattāro vimokkhā, bahiddhāvuṭṭhānānaṁ anulomā cattāro vimokkhā, dubhato vuṭṭhānānaṁ anulomā cattāro vimokkhā;


pli: ajjhattavuṭṭhānapaṭippassaddhī cattāro vimokkhā, bahiddhāvuṭṭhānapaṭippassaddhī cattāro vimokkhā, dubhato vuṭṭhānapaṭippassaddhī cattāro vimokkhā;


pli: rūpī rūpāni passatīti vimokkho, ajjhattaṁ arūpasaññī bahiddhā rūpāni passatīti vimokkho, subhaṁ teva adhimutto hotīti vimokkho;


pli: ākāsānañcāyatanasamāpatti vimokkho, viññāṇañcāyatanasamāpatti vimokkho, ākiñcaññāyatanasamāpatti vimokkho;


pli: nevasaññānāsaññāyatanasamāpatti vimokkho, saññāvedayitanirodhasamāpatti vimokkho;


pli: samayavimokkho, asamayavimokkho;


pli: sāmayiko vimokkho, asāmayiko vimokkho;


pli: kuppo vimokkho, akuppo vimokkho;


pli: lokiko vimokkho, lokuttaro vimokkho;


pli: sāsavo vimokkho, anāsavo vimokkho;


pli: sāmiso vimokkho, nirāmiso vimokkho;


pli: nirāmisānirāmisataro vimokkho, paṇihito vimokkho, appaṇihito vimokkho, paṇihitappaṭippassaddhi vimokkho;


pli: saññutto vimokkho, visaññutto vimokkho;


pli: ekattavimokkho, nānattavimokkho, saññāvimokkho, ñāṇavimokkho;


pli: sītisiyāvimokkho, jhānavimokkho, anupādācittassa vimokkho”. [75]


pli: 1.5.2. Niddesa


pli: Katamo <b>suññato vimokkho?</b>


pli: Idha bhikkhu araññagato vā rukkhamūlagato vā suññāgāragato vā iti paṭisañcikkhati—


pli: “suññamidaṁ attena vā attaniyena vā”ti.


pli: So tattha abhinivesaṁ na karotīti—


pli: suññato vimokkho.


pli: Ayaṁ suññato vimokkho.


pli: Katamo <b>animitto vimokkho?</b>


pli: So tattha nimittaṁ na karotīti—


pli: animitto vimokkho.


pli: Ayaṁ animitto vimokkho.


pli: Katamo <b>appaṇihito vimokkho?</b>


pli: So tattha paṇidhiṁ na karotīti—


pli: appaṇihito vimokkho.


pli: Ayaṁ appaṇihito vimokkho.


pli: Cattāri jhānāni—


pli: ayaṁ ajjhattavuṭṭhāno vimokkho.


pli: Katamo bahiddhāvuṭṭhāno vimokkho?


pli: Catasso arūpasamāpattiyo—


pli: ayaṁ bahiddhāvuṭṭhāno vimokkho.


pli: Katamo dubhato vuṭṭhāno vimokkho?


pli: Cattāro ariyamaggā—


pli: ayaṁ dubhato vuṭṭhāno vimokkho.


pli: Katame <b>ajjhattavuṭṭhānā cattāro vimokkhā?</b>


pli: Paṭhamaṁ jhānaṁ nīvaraṇehi vuṭṭhāti.


pli: Dutiyaṁ jhānaṁ vitakkavicārehi vuṭṭhāti.


pli: Tatiyaṁ jhānaṁ pītiyā vuṭṭhāti.


pli: Catutthaṁ jhānaṁ sukhadukkhehi vuṭṭhāti.


pli: Ime ajjhattavuṭṭhānā cattāro vimokkhā.


pli: Katame <b>bahiddhāvuṭṭhānā cattāro vimokkhā?</b>


pli: Ākāsānañcāyatanasamāpatti rūpasaññāya paṭighasaññāya nānattasaññāya vuṭṭhāti.


pli: Ime bahiddhāvuṭṭhānā cattāro vimokkhā.


pli: Katame <b>dubhato vuṭṭhānā cattāro vimokkhā?</b>


pli: Sotāpattimaggo sakkāyadiṭṭhivicikicchāsīlabbataparāmāsā diṭṭhānusayā vicikicchānusayā vuṭṭhāti, tadanuvattakakilesehi ca khandhehi ca vuṭṭhāti, bahiddhā ca sabbanimittehi vuṭṭhāti.


pli: Sakadāgāmimaggo oḷārikā kāmarāgasaññojanā paṭighasaññojanā oḷārikā kāmarāgānusayā paṭighānusayā vuṭṭhāti, tadanuvattakakilesehi ca khandhehi ca vuṭṭhāti, bahiddhā ca sabbanimittehi vuṭṭhāti.


pli: Anāgāmimaggo anusahagatā kāmarāgasaññojanā paṭighasaññojanā anusahagatā kāmarāgānusayā paṭighānusayā vuṭṭhāti, tadanuvattakakilesehi ca khandhehi ca vuṭṭhāti, bahiddhā ca sabbanimittehi vuṭṭhāti.


pli: Arahattamaggo rūparāgā arūparāgā mānā uddhaccā avijjāya mānānusayā bhavarāgānusayā avijjānusayā vuṭṭhāti, tadanuvattakakilesehi ca khandhehi ca vuṭṭhāti, bahiddhā ca sabbanimittehi vuṭṭhāti.


pli: Ime dubhato vuṭṭhānā cattāro vimokkhā.


pli: Katame <b>ajjhattavuṭṭhānānaṁ anulomā cattāro vimokkhā?</b>


pli: Paṭhamaṁ jhānaṁ paṭilābhatthāya vitakko ca vicāro ca pīti ca sukhañca cittekaggatā ca, dutiyaṁ jhānaṁ paṭilābhatthāya …pe…


pli: tatiyaṁ jhānaṁ paṭilābhatthāya …pe…


pli: catutthaṁ jhānaṁ paṭilābhatthāya vitakko ca vicāro ca pīti ca sukhañca cittekaggatā ca—


pli: ime ajjhattavuṭṭhānānaṁ anulomā cattāro vimokkhā.


pli: Katame <b>bahiddhāvuṭṭhānānaṁ anulomā cattāro vimokkhā?</b>


pli: Ākāsānañcāyatanasamāpattiṁ paṭilābhatthāya vitakko ca vicāro ca pīti ca sukhañca cittekaggatā ca, viññāṇañcāyatanasamāpattiṁ …pe…


pli: ākiñcaññāyatanasamāpattiṁ …pe…


pli: nevasaññānāsaññāyatanasamāpattiṁ paṭilābhatthāya vitakko ca vicāro ca pīti ca sukhañca cittekaggatā ca—


pli: ime bahiddhāvuṭṭhānānaṁ anulomā cattāro vimokkhā.


pli: Katame <b>dubhato vuṭṭhānānaṁ anulomā cattāro vimokkhā?</b>


pli: Sotāpattimaggaṁ paṭilābhatthāya <b>aniccānupassanā, dukkhānupassanā, anattānupassanā</b>.


pli: Sakadāgāmimaggaṁ paṭilābhatthāya …pe…


pli: anāgāmimaggaṁ paṭilābhatthāya …pe…


pli: arahattamaggaṁ paṭilābhatthāya <b>aniccānupassanā, dukkhānupassanā, anattānupassanā</b>—


pli: ime dubhato vuṭṭhānānaṁ anulomā cattāro vimokkhā.


pli: Katame <b>ajjhattavuṭṭhānapaṭippassaddhī cattāro vimokkhā?</b>


pli: Paṭhamassa jhānassa paṭilābho vā vipāko vā, dutiyassa jhānassa …pe…


pli: tatiyassa jhānassa …pe…


pli: catutthassa jhānassa paṭilābho vā vipāko vā—


pli: ime ajjhattavuṭṭhānapaṭippassaddhī cattāro vimokkhā.


pli: Katame <b>bahiddhāvuṭṭhānapaṭippassaddhī cattāro vimokkhā?</b>


pli: Ākāsānañcāyatanasamāpattiyā paṭilābho vā vipāko vā, viññāṇañcāyatanasamāpattiyā …pe…


pli: ākiñcaññāyatanasamāpattiyā …pe…


pli: nevasaññānāsaññāyatanasamāpattiyā paṭilābho vā vipāko vā—


pli: ime bahiddhāvuṭṭhānapaṭippassaddhī cattāro vimokkhā.


pli: Katame <b>dubhato vuṭṭhānapaṭippassaddhī cattāro vimokkhā?</b>


pli: Sotāpattimaggassa sotāpattiphalaṁ, sakadāgāmimaggassa sakadāgāmiphalaṁ, anāgāmimaggassa anāgāmiphalaṁ, arahattamaggassa arahattaphalaṁ—


pli: ime dubhato vuṭṭhānapaṭippassaddhī cattāro vimokkhā.


pli: Kathaṁ <b>rūpī rūpāni passatīti—vimokkho?</b>


pli: Idhekacco ajjhattaṁ paccattaṁ nīlanimittaṁ manasikaroti, nīlasaññaṁ paṭilabhati.


pli: So taṁ nimittaṁ suggahitaṁ karoti, sūpadhāritaṁ upadhāreti, svāvatthitaṁ avatthāpeti.


pli: So taṁ nimittaṁ suggahitaṁ katvā sūpadhāritaṁ upadhāretvā svāvatthitaṁ avatthāpetvā bahiddhā nīlanimitte cittaṁ upasaṁharati, nīlasaññaṁ paṭilabhati.


pli: So taṁ nimittaṁ suggahitaṁ katvā upadhāretvā svāvatthitaṁ avatthāpetvā āsevati bhāveti bahulīkaroti.


pli: Tassa evaṁ hoti—


pli: “ajjhattañca bahiddhā ca ubhayamidaṁ rūpan”ti, rūpasaññī hoti.


pli: Idhekacco ajjhattaṁ paccattaṁ pītanimittaṁ …pe…


pli: lohitanimittaṁ …pe…


pli: odātanimittaṁ manasikaroti, odātasaññaṁ paṭilabhati.


pli: So taṁ nimittaṁ suggahitaṁ katvā sūpadhāritaṁ upadhāretvā svāvatthitaṁ avatthāpetvā bahiddhā odātanimitte cittaṁ upasaṁharati, odātasaññaṁ paṭilabhati.


pli: So taṁ nimittaṁ suggahitaṁ katvā sūpadhāritaṁ upadhāretvā svāvatthitaṁ avatthāpetvā āsevati bhāveti bahulīkaroti.


pli: Evaṁ rūpī rūpāni passatīti—


pli: vimokkho.


pli: Kathaṁ <b>ajjhattaṁ arūpasaññī bahiddhā rūpāni passatīti—vimokkho?</b>


pli: Idhekacco ajjhattaṁ paccattaṁ nīlanimittaṁ na manasikaroti, nīlasaññaṁ na paṭilabhati;


pli: bahiddhā nīlanimitte cittaṁ upasaṁharati, nīlasaññaṁ paṭilabhati.


pli: “ajjhattaṁ arūpaṁ, bahiddhā rūpamidan”ti, rūpasaññī hoti.


pli: odātanimittaṁ na manasikaroti, odātasaññaṁ na paṭilabhati;


pli: bahiddhā odātanimitte cittaṁ upasaṁharati, odātasaññaṁ paṭilabhati.


pli: So taṁ nimittaṁ suggahitaṁ karoti, sūpadhāritaṁ upadhāreti, svāvatthitaṁ avatthāpeti.


pli: “ajjhattaṁ arūpaṁ bahiddhā rūpamidan”ti, rūpasaññī hoti.


pli: Evaṁ ajjhattaṁ arūpasaññī bahiddhā rūpāni passatīti—


pli: Kathaṁ <b>subhanteva adhimutto hotīti—vimokkho?</b>


pli: Idha bhikkhu mettāsahagatena cetasā ekaṁ disaṁ pharitvā viharati, tathā dutiyaṁ, tathā tatiyaṁ, tathā catutthaṁ. Iti uddhamadho tiriyaṁ sabbadhi sabbattatāya sabbāvantaṁ lokaṁ mettāsahagatena cetasā vipulena mahaggatena appamāṇena averena abyāpajjena pharitvā viharati.


pli: Mettāya bhāvitattā sattā appaṭikūlā honti.


pli: Karuṇāsahagatena cetasā …pe…


pli: karuṇāya bhāvitattā sattā appaṭikūlā honti.


pli: Muditāsahagatena cetasā …pe…


pli: muditāya bhāvitattā sattā appaṭikūlā honti.


pli: Upekkhāsahagatena cetasā ekaṁ disaṁ pharitvā viharati …pe…


pli: upekkhāya bhāvitattā sattā appaṭikūlā honti.


pli: Evaṁ “subhaṁ” teva adhimutto hotīti—


pli: vimokkho.


pli: Idha bhikkhu sabbaso rūpasaññānaṁ samatikkamā paṭighasaññānaṁ atthaṅgamā nānattasaññānaṁ amanasikārā “ananto ākāso”ti ākāsānañcāyatanaṁ upasampajja viharati—


pli: Idha bhikkhu sabbaso ākāsānañcāyatanaṁ samatikkamma “anantaṁ viññāṇan”ti viññāṇañcāyatanaṁ upasampajja viharati—


pli: Idha bhikkhu sabbaso viññāṇañcāyatanaṁ samatikkamma “natthi kiñcī”ti ākiñcaññāyatanaṁ upasampajja viharati—


pli: ayaṁ ākiñcaññāyatanasamāpatti vimokkho.


pli: Idha bhikkhu sabbaso ākiñcaññāyatanaṁ samatikkamma nevasaññānāsaññāyatanaṁ upasampajja viharati—


pli: Idha bhikkhu sabbaso nevasaññānāsaññāyatanaṁ samatikkamma saññāvedayitanirodhaṁ upasampajja viharati—


pli: Katamo <b>samayavimokkho?</b>


pli: Cattāri ca jhānāni catasso ca arūpasamāpattiyo—


pli: ayaṁ samayavimokkho.


pli: Katamo <b>asamayavimokkho?</b>


pli: Cattāro ca ariyamaggā, cattāri ca sāmaññaphalāni, nibbānañca—


pli: ayaṁ asamayavimokkho.


pli: Katamo <b>sāmayiko vimokkho?</b>


pli: Cattāri ca jhānāni, catasso ca arūpasamāpattiyo—


pli: ayaṁ sāmayiko vimokkho.


pli: Katamo <b>asāmayiko vimokkho?</b>


pli: ayaṁ asāmayiko vimokkho.


pli: Katamo <b>kuppo vimokkho?</b>


pli: ayaṁ kuppo vimokkho.


pli: Katamo <b>akuppo vimokkho?</b>


pli: ayaṁ akuppo vimokkho.


pli: Katamo <b>lokiko vimokkho?</b>


pli: ayaṁ lokiko vimokkho.


pli: Katamo <b>lokuttaro vimokkho?</b>


pli: ayaṁ lokuttaro vimokkho.


pli: Katamo <b>sāsavo vimokkho?</b>


pli: ayaṁ sāsavo vimokkho.


pli: Katamo <b>anāsavo vimokkho?</b>


pli: Cattāro ca ariyamaggā, cattāri ca sāmaññaphalāni, nibbānañca—


pli: ayaṁ anāsavo vimokkho.


pli: Katamo <b>sāmiso vimokkho?</b>


pli: Rūpappaṭisaññutto vimokkho—


pli: ayaṁ sāmiso vimokkho.


pli: Katamo <b>nirāmiso vimokkho?</b>


pli: Arūpappaṭisaññutto vimokkho—


pli: ayaṁ nirāmiso vimokkho.


pli: Katamo <b>nirāmisā nirāmisataro vimokkho?</b>


pli: ayaṁ nirāmisānirāmisataro vimokkho.


pli: Katamo <b>paṇihito vimokkho?</b>


pli: Cattāri ca jhānāni, catasso ca arūpasamāpattiyo—


pli: ayaṁ paṇihito vimokkho.


pli: Katamo appaṇihito vimokkho?


pli: ayaṁ appaṇihito vimokkho.


pli: Paṭhamassa jhānassa paṭilābho vā vipāko vā …pe…


pli: nevasaññānāsaññāyatanasamāpattiyā paṭilābho vā vipāko vā—


pli: ayaṁ paṇihitappaṭippassaddhi vimokkho.


pli: Katamo <b>saññutto vimokkho?</b>


pli: ayaṁ saññutto vimokkho.


pli: Katamo <b>visaññutto vimokkho?</b>


pli: Cattāro ca ariyamaggā, cattāri ca sāmaññaphalāni, nibbānañca—


pli: ayaṁ visaññutto vimokkho.


pli: Katamo <b>ekattavimokkho?</b>


pli: ayaṁ ekattavimokkho.


pli: Katamo <b>nānattavimokkho?</b>


pli: ayaṁ nānattavimokkho.


pli: Katamo <b>saññāvimokkho?</b>


pli: Siyā eko saññāvimokkho dasa saññāvimokkhā honti, dasa saññāvimokkhā eko saññāvimokkho hoti, vatthuvasena pariyāyena.


pli: <b>Siyā</b>ti kathañca siyā?


pli: Aniccānupassanañāṇaṁ niccato saññāya muccatīti—


pli: saññāvimokkho.


pli: Dukkhānupassanañāṇaṁ sukhato saññāya muccatīti—


pli: Anattānupassanañāṇaṁ attato saññāya muccatīti—


pli: Nibbidānupassanañāṇaṁ nandiyā saññāya muccatīti—


pli: Virāgānupassanañāṇaṁ rāgato saññāya muccatīti—


pli: Nirodhānupassanañāṇaṁ samudayato saññāya muccatīti—


pli: Paṭinissaggānupassanañāṇaṁ ādānato saññāya muccatīti—


pli: Animittānupassanañāṇaṁ nimittato saññāya muccatīti—


pli: Appaṇihitānupassanañāṇaṁ paṇidhiyā saññāya muccatīti—


pli: Suññatānupassanañāṇaṁ abhinivesato saññāya muccatīti—


pli: Evaṁ siyā eko saññāvimokkho dasa saññāvimokkhā honti, dasa saññāvimokkhā eko saññāvimokkho hoti vatthuvasena pariyāyena.


pli: Rūpe aniccānupassanañāṇaṁ niccato saññāya muccatīti—


pli: saññāvimokkho …pe…


pli: rūpe suññatānupassanañāṇaṁ abhinivesato saññāya muccatīti—


pli: Vedanāya …pe…


pli: saññāya …


pli: saṅkhāresu …


pli: viññāṇe …


pli: cakkhusmiṁ …pe…


pli: jarāmaraṇe aniccānupassanañāṇaṁ niccato saññāya muccatīti—


pli: jarāmaraṇe suññatānupassanañāṇaṁ abhinivesato saññāya muccatīti—


pli: saññāvimokkho.


pli: Evaṁ siyā, eko saññāvimokkho dasa saññāvimokkhā honti, dasa saññāvimokkhā eko saññāvimokkho hoti vatthuvasena pariyāyena—


pli: ayaṁ saññāvimokkho.


pli: Katamo <b>ñāṇavimokkho?</b>


pli: Siyā eko ñāṇavimokkho dasa ñāṇavimokkhā honti, dasa ñāṇavimokkhā eko ñāṇavimokkho hoti vatthuvasena pariyāyena <b>siyā</b>ti.


pli: Kathañca siyā?


pli: Aniccānupassanā yathābhūtaṁ ñāṇaṁ niccato sammohā aññāṇā muccatīti—


pli: ñāṇavimokkho.


pli: Dukkhānupassanā yathābhūtaṁ ñāṇaṁ sukhato sammohā aññāṇā muccatīti—


pli: Anattānupassanā yathābhūtaṁ ñāṇaṁ attato sammohā aññāṇā muccatīti—


pli: Nibbidānupassanā yathābhūtaṁ ñāṇaṁ nandiyā sammohā aññāṇā muccatīti—


pli: Virāgānupassanā yathābhūtaṁ ñāṇaṁ rāgato sammohā aññāṇā muccatīti—


pli: Nirodhānupassanā yathābhūtaṁ ñāṇaṁ samudayato sammohā aññāṇā muccatīti—


pli: Paṭinissaggānupassanā yathābhūtaṁ ñāṇaṁ ādānato sammohā aññāṇā muccatīti—


pli: Animittānupassanā yathābhūtaṁ ñāṇaṁ nimittato sammohā aññāṇā muccatīti—


pli: Appaṇihitānupassanā yathābhūtaṁ ñāṇaṁ paṇidhiyā sammohā aññāṇā muccatīti—


pli: Suññatānupassanā yathābhūtaṁ ñāṇaṁ abhinivesato sammohā aññāṇā muccatīti—


pli: Evaṁ siyā eko ñāṇavimokkho dasa ñāṇavimokkhā honti, dasa ñāṇavimokkhā eko ñāṇavimokkho hoti vatthuvasena pariyāyena.


pli: Rūpe aniccānupassanā yathābhūtaṁ ñāṇaṁ niccato sammohā aññāṇā muccatīti—


pli: ñāṇavimokkho …pe…


pli: rūpe suññatānupassanā yathābhūtaṁ ñāṇaṁ abhinivesato sammohā aññāṇā muccatīti—


pli: Vedanāya …pe…


pli: saññāya …


pli: saṅkhāresu …


pli: viññāṇe …


pli: cakkhusmiṁ …pe…


pli: jarāmaraṇe aniccānupassanā yathābhūtaṁ ñāṇaṁ niccato sammohā aññāṇā muccatīti—


pli: jarāmaraṇe suññatānupassanā yathābhūtaṁ ñāṇaṁ abhinivesato sammohā aññāṇā muccatīti—


pli: ñāṇavimokkho.


pli: Evaṁ siyā eko ñāṇavimokkho dasa ñāṇavimokkhā honti, dasa ñāṇavimokkhā eko ñāṇavimokkho hoti vatthuvasena pariyāyena—


pli: ayaṁ ñāṇavimokkho.


pli: Katamo <b>sītisiyāvimokkho?</b>


pli: Siyā eko sītisiyāvimokkho dasa sītisiyāvimokkhā honti, dasa sītisiyāvimokkhā eko sītisiyāvimokkho hoti vatthuvasena pariyāyena <b>siyā</b>ti.


pli: Kathañca siyā?


pli: Aniccānupassanā anuttaraṁ sītibhāvañāṇaṁ niccato santāpapariḷāhadarathā muccatīti—


pli: sītisiyāvimokkho.


pli: Dukkhānupassanā anuttaraṁ sītibhāvañāṇaṁ sukhato santāpapariḷāhadarathā muccatīti—


pli: Anattānupassanā anuttaraṁ sītibhāvañāṇaṁ attato santāpapariḷāhadarathā muccatīti—


pli: Nibbidānupassanā anuttaraṁ sītibhāvañāṇaṁ nandiyā santāpapariḷāhadarathā muccatīti—


pli: Virāgānupassanā anuttaraṁ sītibhāvañāṇaṁ rāgato santāpapariḷāhadarathā muccatīti—


pli: Nirodhānupassanā anuttaraṁ sītibhāvañāṇaṁ samudayato santāpapariḷāhadarathā muccatīti—


pli: Paṭinissaggānupassanā anuttaraṁ sītibhāvañāṇaṁ ādānato santāpapariḷāhadarathā muccatīti—


pli: Animittānupassanā anuttaraṁ sītibhāvañāṇaṁ nimittato santāpapariḷāhadarathā muccatīti—


pli: Appaṇihitānupassanā anuttaraṁ sītibhāvañāṇaṁ paṇidhiyā santāpapariḷāhadarathā muccatīti—


pli: Suññatānupassanā anuttaraṁ sītibhāvañāṇaṁ abhinivesato santāpapariḷāhadarathā muccatīti—


pli: Evaṁ siyā eko sītisiyāvimokkho dasa sītisiyāvimokkhā honti, dasa sītisiyāvimokkhā eko sītisiyāvimokkho hoti vatthuvasena pariyāyena.


pli: Rūpe aniccānupassanā anuttaraṁ sītibhāvañāṇaṁ niccato santāpapariḷāhadarathā muccatīti—


pli: sītisiyāvimokkho …pe…


pli: rūpe suññatānupassanā anuttaraṁ sītibhāvañāṇaṁ abhinivesato santāpapariḷāhadarathā muccatīti—


pli: Vedanāya …pe…


pli: saññāya …


pli: saṅkhāresu …


pli: viññāṇe …


pli: cakkhusmiṁ …pe…


pli: jarāmaraṇe aniccānupassanā anuttaraṁ sītibhāvañāṇaṁ niccato santāpapariḷāhadarathā muccatīti—


pli: jarāmaraṇe suññatānupassanā anuttaraṁ sītibhāvañāṇaṁ abhinivesato santāpapariḷāhadarathā muccatīti—


pli: sītisiyāvimokkho.


pli: Evaṁ siyā eko sītisiyāvimokkho dasa sītisiyāvimokkhā honti, dasa sītisiyāvimokkhā eko sītisiyāvimokkho hoti vatthuvasena pariyāyena—


pli: ayaṁ sītisiyāvimokkho.


pli: Katamo <b>jhānavimokkho?</b>


pli: Nekkhammaṁ jhāyatīti jhānaṁ.


pli: Kāmacchandaṁ jhāpetīti—jhānaṁ.


pli: Jhāyanto muccatīti—jhānavimokkho.


pli: Jhāpento muccatīti—jhānavimokkho.


pli: Jhāyantīti— dhammā.


pli: Jhāpetīti—kilese.


pli: Jhāte ca jhāpe ca jānātīti—jhānavimokkho.


pli: Abyāpādo jhāyatīti—jhānaṁ.


pli: Byāpādaṁ jhāpetīti—jhānaṁ.


pli: Jhāyanto muccatīti— jhānavimokkho.


pli: Jhāyantīti—dhammā.


pli: Ālokasaññā jhāyatīti—jhānaṁ.


pli: Thinamiddhaṁ jhāpetīti—jhānaṁ …pe…


pli: avikkhepo jhāyatīti— jhānaṁ.


pli: Uddhaccaṁ jhāpetīti—jhānaṁ.


pli: Dhammavavatthānaṁ jhāyatīti—jhānaṁ.


pli: Vicikicchaṁ jhāpetīti—jhānaṁ.


pli: Ñāṇaṁ jhāyatīti—jhānaṁ.


pli: Avijjaṁ jhāpetīti— jhānaṁ.


pli: Pāmojjaṁ jhāyatīti—jhānaṁ.


pli: Aratiṁ jhāpetīti—jhānaṁ.


pli: Paṭhamaṁ jhānaṁ jhāyatīti—jhānaṁ.


pli: Nīvaraṇe jhāpetīti—jhānaṁ …pe…


pli: arahattamaggo jhāyatīti— jhānaṁ.


pli: Sabbakilese jhāpetīti—jhānaṁ.


pli: Jhāyanto muccatīti—jhānavimokkho.


pli: Jhāpento muccatīti—jhānavimokkho.


pli: Jhāyantīti—dhammā.


pli: Jhāpetīti—kilese.


pli: Jhāte ca jhāpe ca jānātīti—jhānavimokkho—ayaṁ jhānavimokkho.


pli: Katamo <b>anupādā cittassa vimokkho?</b>


pli: Siyā eko anupādācittassa vimokkho dasa anupādācittassa vimokkhā honti, dasa anupādācittassa vimokkhā eko anupādācittassa vimokkho hoti vatthuvasena pariyāyena <b>siyā</b>ti.


pli: Kathañca siyā?


pli: Aniccānupassanañāṇaṁ niccato upādānā muccatīti—


pli: anupādācittassa vimokkho.


pli: Dukkhānupassanañāṇaṁ sukhato upādānā muccatīti—


pli: Anattānupassanañāṇaṁ attato upādānā muccatīti—


pli: Nibbidānupassanañāṇaṁ nandiyā upādānā muccatīti—


pli: Virāgānupassanañāṇaṁ rāgato upādānā muccatīti—


pli: Nirodhānupassanañāṇaṁ samudayato upādānā muccatīti—


pli: Paṭinissaggānupassanañāṇaṁ ādānato upādānā muccatīti—


pli: Animittānupassanañāṇaṁ nimittato upādānā muccatīti—


pli: Appaṇihitānupassanañāṇaṁ paṇidhiyā upādānā muccatīti—


pli: Suññatānupassanañāṇaṁ abhinivesato upādānā muccatīti—


pli: Evaṁ siyā eko anupādācittassa vimokkho dasa anupādācittassa vimokkhā honti, dasa anupādācittassa vimokkhā eko anupādācittassa vimokkho hoti vatthuvasena pariyāyena.


pli: Rūpe aniccānupassanañāṇaṁ niccato upādānā muccatīti—


pli: anupādācittassa vimokkho …pe…


pli: rūpe suññatānupassanañāṇaṁ abhinivesato upādānā muccatīti—


pli: Vedanāya …pe…


pli: saññāya …


pli: saṅkhāresu …


pli: viññāṇe …


pli: cakkhusmiṁ …pe…


pli: jarāmaraṇe aniccānupassanañāṇaṁ niccato upādānā muccatīti—


pli: jarāmaraṇe suññatānupassanañāṇaṁ abhinivesato upādānā muccatīti—


pli: anupādācittassa vimokkho.


pli: Nibbidānupassanañāṇaṁ …pe…


pli: virāgānupassanañāṇaṁ …


pli: nirodhānupassanañāṇaṁ …


pli: paṭinissaggānupassanañāṇaṁ …


pli: animittānupassanañāṇaṁ …


pli: appaṇihitānupassanañāṇaṁ …


pli: Dukkhānupassanañāṇaṁ ekupādānā muccati.


pli: Virāgānupassanañāṇaṁ ekupādānā muccati.


pli: Aniccānupassanañāṇaṁ katamehi tīhupādānehi muccati?


pli: aniccānupassanañāṇaṁ imehi tīhupādānehi muccati.


pli: Dukkhānupassanañāṇaṁ katamā ekupādānā muccati?


pli: Kāmupādānā—


pli: dukkhānupassanañāṇaṁ idaṁ ekupādānā muccati.


pli: Anattānupassanañāṇaṁ katamehi tīhupādānehi muccati?


pli: anattānupassanañāṇaṁ imehi tīhupādānehi muccati.


pli: Nibbidānupassanañāṇaṁ katamā ekupādānā muccati?


pli: nibbidānupassanañāṇaṁ idaṁ ekupādānā muccati.


pli: Virāgānupassanañāṇaṁ katamā ekupādānā muccati?


pli: virāgānupassanañāṇaṁ idaṁ ekupādānā muccati.


pli: Nirodhānupassanañāṇaṁ katamehi catūhupādānehi muccati?


pli: Kāmupādānā, diṭṭhupādānā, sīlabbatupādānā, attavādupādānā—


pli: nirodhānupassanañāṇaṁ imehi catūhupādānehi muccati.


pli: Paṭinissaggānupassanañāṇaṁ katamehi catūhupādānehi muccati?


pli: paṭinissaggānupassanañāṇaṁ imehi catūhupādānehi muccati.


pli: Animittānupassanañāṇaṁ katamehi tīhupādānehi muccati?


pli: animittānupassanañāṇaṁ imehi tīhupādānehi muccati.


pli: Appaṇihitānupassanañāṇaṁ katamā ekupādānā muccati?


pli: appaṇihitānupassanañāṇaṁ idaṁ ekupādānā muccati.


pli: Suññatānupassanañāṇaṁ katamehi tīhupādānehi muccati?


pli: suññatānupassanañāṇaṁ imehi tīhupādānehi muccati.


pli: Yañca aniccānupassanañāṇaṁ, yañca anattānupassanañāṇaṁ, yañca animittānupassanañāṇaṁ, yañca suññatānupassanañāṇaṁ—


pli: imāni cattāri ñāṇāni tīhupādānehi muccanti—


pli: Yañca dukkhānupassanañāṇaṁ, yaṁ ca nibbidānupassanañāṇaṁ, yañca virāgānupassanañāṇaṁ, yañca appaṇihitānupassanañāṇaṁ—


pli: imāni cattāri ñāṇāni ekupādānā muccanti—


pli: kāmupādānā.


pli: Yañca nirodhānupassanañāṇaṁ, yañca paṭinissaggānupassanañāṇaṁ—


pli: imāni dve ñāṇāni catūhupādānehi muccanti—


pli: kāmupādānā, diṭṭhupādānā, sīlabbatupādānā, attavādupādānā—


pli: ayaṁ anupādācittassa vimokkho.


pli: Vimokkhakathāya paṭhamabhāṇavāro.


pli: Tīṇi kho panimāni vimokkhamukhāni lokaniyyānāya saṁvattanti.


pli: Sabbasaṅkhāre paricchedaparivaṭumato samanupassanatāya animittāya ca dhātuyā cittasampakkhandanatāya, sabbasaṅkhāresu manosamuttejanatāya appaṇihitāya ca dhātuyā cittasampakkhandanatāya, sabbadhamme parato samanupassanatāya suññatāya ca dhātuyā cittasampakkhandanatāya—


pli: imāni tīṇi vimokkhamukhāni lokaniyyānāya saṁvattanti.


pli: Aniccato manasikaroto kathaṁ saṅkhārā upaṭṭhanti?


pli: Dukkhato manasikaroto kathaṁ saṅkhārā upaṭṭhanti?


pli: Anattato manasikaroto kathaṁ saṅkhārā upaṭṭhanti?


pli: Aniccato manasikaroto khayato saṅkhārā upaṭṭhanti, dukkhato manasikaroto bhayato saṅkhārā upaṭṭhanti, anattato manasikaroto suññato saṅkhārā upaṭṭhanti.


pli: Aniccato manasikaroto kiṁ bahulaṁ cittaṁ hoti?


pli: Dukkhato manasikaroto kiṁ bahulaṁ cittaṁ hoti?


pli: Anattato manasikaroto kiṁ bahulaṁ cittaṁ hoti?


pli: Aniccato manasikaroto adhimokkhabahulaṁ cittaṁ hoti.


pli: Dukkhato manasikaroto passaddhibahulaṁ cittaṁ hoti.


pli: Anattato manasikaroto vedabahulaṁ cittaṁ hoti.


pli: Aniccato manasikaronto adhimokkhabahulo katamindriyaṁ paṭilabhati?


pli: Dukkhato manasikaronto passaddhibahulo katamindriyaṁ paṭilabhati?


pli: Anattato manasikaronto vedabahulo katamindriyaṁ paṭilabhati?


pli: Aniccato manasikaronto adhimokkhabahulo saddhindriyaṁ paṭilabhati.


pli: Dukkhato manasikaronto passaddhibahulo samādhindriyaṁ paṭilabhati.


pli: Anattato manasikaronto vedabahulo paññindriyaṁ paṭilabhati.


pli: Aniccato manasikaroto adhimokkhabahulassa katamindriyaṁ ādhipateyyaṁ hoti, bhāvanāya katindriyāni tadanvayā honti, sahajātapaccayā honti, aññamaññapaccayā honti, nissayapaccayā honti, sampayuttapaccayā honti, ekarasā honti, kenaṭṭhena bhāvanā, ko bhāveti?


pli: Dukkhato manasikaroto passaddhibahulassa katamindriyaṁ ādhipateyyaṁ hoti, bhāvanāya katindriyāni tadanvayā honti, sahajātapaccayā honti, aññamaññapaccayā honti, nissayapaccayā honti, sampayuttapaccayā honti, ekarasā honti, kenaṭṭhena bhāvanā, ko bhāveti?


pli: Anattato manasikaroto vedabahulassa katamindriyaṁ ādhipateyyaṁ hoti, bhāvanāya katindriyāni tadanvayā honti, sahajātapaccayā honti, aññamaññapaccayā honti, nissayapaccayā honti, sampayuttapaccayā honti, ekarasā honti, kenaṭṭhena bhāvanā, ko bhāveti?


pli: Aniccato manasikaroto adhimokkhabahulassa saddhindriyaṁ ādhipateyyaṁ hoti.


pli: Bhāvanāya cattārindriyāni tadanvayā honti, sahajātapaccayā honti, aññamaññapaccayā honti, nissayapaccayā honti, sampayuttapaccayā honti, ekarasā honti.


pli: Ekarasaṭṭhena bhāvanā.


pli: Yo sammāpaṭipanno so bhāveti;


pli: Dukkhato manasikaroto passaddhibahulassa samādhindriyaṁ ādhipateyyaṁ hoti.


pli: Anattato manasikaroto vedabahulassa paññindriyaṁ ādhipateyyaṁ hoti.


pli: Aniccato manasikaroto adhimokkhabahulassa katamindriyaṁ ādhipateyyaṁ hoti?


pli: Bhāvanāya katindriyāni tadanvayā honti, sahajātapaccayā honti, aññamaññapaccayā honti, nissayapaccayā honti, sampayuttapaccayā honti?


pli: Paṭivedhakāle katamindriyaṁ ādhipateyyaṁ hoti?


pli: Paṭivedhāya katindriyāni tadanvayā honti, sahajātapaccayā honti, aññamaññapaccayā honti, nissayapaccayā honti, sampayuttapaccayā honti, ekarasā honti?


pli: Kenaṭṭhena bhāvanā?


pli: Kenaṭṭhena paṭivedho?


pli: Dukkhato manasikaroto passaddhibahulassa katamindriyaṁ ādhipateyyaṁ hoti?


pli: Anattato manasikaroto vedabahulassa katamindriyaṁ ādhipateyyaṁ hoti?


pli: Bhāvanāya cattārindriyāni tadanvayā honti, sahajātapaccayā honti, aññamaññapaccayā honti, nissayapaccayā honti, sampayuttapaccayā honti.


pli: Paṭivedhakāle paññindriyaṁ ādhipateyyaṁ hoti.


pli: Paṭivedhāya cattārindriyāni tadanvayā honti, sahajātapaccayā honti, aññamaññapaccayā honti, nissayapaccayā honti, sampayuttapaccayā honti, ekarasā honti.


pli: Dassanaṭṭhena paṭivedho.


pli: Evaṁ paṭivijjhantopi bhāveti, bhāventopi paṭivijjhati.


pli: Ekarasaṭṭhena bhāvanā.


pli: Paṭivedhakālepi paññindriyaṁ ādhipateyyaṁ hoti.


pli: Aniccato manasikaroto katamindriyaṁ adhimattaṁ hoti?


pli: Katamindriyassa adhimattattā saddhāvimutto hoti?


pli: Dukkhato manasikaroto katamindriyaṁ adhimattaṁ hoti?


pli: Katamindriyassa adhimattattā kāyasakkhī hoti?


pli: Anattato manasikaroto katamindriyaṁ adhimattaṁ hoti?


pli: Katamindriyassa adhimattattā diṭṭhippatto hoti?


pli: Aniccato manasikaroto saddhindriyaṁ adhimattaṁ hoti.


pli: Saddhindriyassa adhimattattā saddhāvimutto hoti.


pli: Dukkhato manasikaroto samādhindriyaṁ adhimattaṁ hoti.


pli: Samādhindriyassa adhimattattā kāyasakkhī hoti.


pli: Anattato manasikaroto paññindriyaṁ adhimattaṁ hoti.


pli: Paññindriyassa adhimattattā diṭṭhippatto hoti.


pli: Saddahanto vimuttoti—


pli: saddhāvimutto.


pli: Phuṭṭhattā sacchikatoti—


pli: kāyasakkhī.


pli: Diṭṭhattā pattoti—


pli: diṭṭhippatto.


pli: Saddahanto vimuccatīti—


pli: Jhānaphassaṁ paṭhamaṁ phusati, pacchā nirodhaṁ nibbānaṁ sacchikarotīti—


pli: “Dukkhā saṅkhārā, sukho nirodho”ti ñātaṁ hoti diṭṭhaṁ viditaṁ sacchikataṁ phassitaṁ paññāyāti—


pli: Yo cāyaṁ puggalo saddhāvimutto, yo ca kāyasakkhī, yo ca diṭṭhippatto, siyā ime tayo puggalā saddhāvimuttāpi kāyasakkhīpi diṭṭhippattāpi vatthuvasena pariyāyena <b>siyā</b>ti.


pli: Kathañca siyā?


pli: Aniccato manasikaroto saddhindriyaṁ adhimattaṁ hoti.


pli: Saddhindriyassa adhimattattā saddhāvimutto hoti.


pli: Dukkhato manasikaroto saddhindriyaṁ adhimattaṁ hoti.


pli: Anattato manasikaroto saddhindriyaṁ adhimattaṁ hoti.


pli: Evaṁ ime tayo puggalā saddhindriyassa vasena saddhāvimuttā.


pli: Dukkhato manasikaroto samādhindriyaṁ adhimattaṁ hoti.


pli: Samādhindriyassa adhimattattā kāyasakkhī hoti.


pli: Anattato manasikaroto samādhindriyaṁ adhimattaṁ hoti.


pli: Aniccato manasikaroto samādhindriyaṁ adhimattaṁ hoti.


pli: Evaṁ ime tayo puggalā samādhindriyassa vasena kāyasakkhī.


pli: Anattato manasikaroto paññindriyaṁ adhimattaṁ hoti.


pli: Paññindriyassa adhimattattā diṭṭhippatto hoti.


pli: Aniccato manasikaroto paññindriyaṁ adhimattaṁ hoti.


pli: Dukkhato manasikaroto paññindriyaṁ adhimattaṁ hoti.


pli: Evaṁ ime tayo puggalā paññindriyassa vasena diṭṭhippattā.


pli: Yo cāyaṁ puggalo saddhāvimutto, yo ca kāyasakkhī, yo ca diṭṭhippatto, evaṁ siyā ime tayo puggalā saddhāvimuttāpi kāyasakkhīpi diṭṭhippattāpi vatthuvasena pariyāyena.


pli: Yo cāyaṁ puggalo saddhāvimutto, yo ca kāyasakkhī, yo ca diṭṭhippatto, siyā ime tayo puggalā …pe…


pli: aññoyeva saddhāvimutto, añño kāyasakkhī, añño diṭṭhippatto.


pli: <b>Siyā</b>ti.


pli: Kathañca siyā?


pli: Aniccato manasikaroto saddhindriyaṁ adhimattaṁ hoti.


pli: Saddhindriyassa adhimattattā saddhāvimutto hoti.


pli: Dukkhato manasikaroto samādhindriyaṁ adhimattaṁ hoti.


pli: Samādhindriyassa adhimattattā kāyasakkhī hoti.


pli: Aññoyeva saddhāvimutto, añño kāyasakkhī, añño diṭṭhippatto.


pli: Aniccato manasikaroto saddhindriyaṁ adhimattaṁ hoti, saddhindriyassa adhimattattā sotāpattimaggaṁ paṭilabhati;


pli: tena vuccati—


pli: “saddhānusārī”.


pli: Cattārindriyāni tadanvayā honti, sahajātapaccayā honti, aññamaññapaccayā honti, nissayapaccayā honti, sampayuttapaccayā honti.


pli: Saddhindriyassa vasena catunnaṁ indriyānaṁ bhāvanā hoti.


pli: Ye hi keci saddhindriyassa vasena sotāpattimaggaṁ paṭilabhanti, sabbe te saddhānusārino.


pli: Aniccato manasikaroto saddhindriyaṁ adhimattaṁ hoti, saddhindriyassa adhimattattā sotāpattiphalaṁ sacchikataṁ hoti;


pli: “saddhāvimutto”.


pli: Saddhindriyassa vasena cattārindriyāni bhāvitāni honti subhāvitāni.


pli: Yehi keci saddhindriyassa vasena sotāpattiphalaṁ sacchikatā, sabbe te saddhāvimuttā.


pli: Aniccato manasikaroto saddhindriyaṁ adhimattaṁ hoti, saddhindriyassa adhimattattā sakadāgāmimaggaṁ paṭilabhati …pe…


pli: sakadāgāmiphalaṁ sacchikataṁ hoti …pe…


pli: anāgāmimaggaṁ paṭilabhati …


pli: anāgāmiphalaṁ sacchikataṁ hoti …pe…


pli: arahattamaggaṁ paṭilabhati …


pli: arahattaṁ sacchikataṁ hoti;


pli: Cattārindriyāni tadanvayā honti …pe…


pli: sampayuttapaccayā honti.


pli: Yehi keci saddhindriyassa vasena arahattaṁ sacchikatā, sabbe te saddhāvimuttā.


pli: Dukkhato manasikaroto samādhindriyaṁ adhimattaṁ hoti, samādhindriyassa adhimattattā sotāpattimaggaṁ paṭilabhati;


pli: tena vuccati—


pli: “kāyasakkhī”.


pli: Cattārindriyāni tadanvayā honti, sahajātapaccayā honti, aññamaññapaccayā honti, nissayapaccayā honti, sampayuttapaccayā honti.


pli: Samādhindriyassa vasena catunnaṁ indriyānaṁ bhāvanā hoti.


pli: Ye hi keci samādhindriyassa vasena sotāpattimaggaṁ paṭilabhanti, sabbe te kāyasakkhī.


pli: Dukkhato manasikaroto samādhindriyaṁ adhimattaṁ hoti, samādhindriyassa adhimattattā sotāpattiphalaṁ sacchikataṁ hoti …pe…


pli: sakadāgāmimaggaṁ paṭilabhati …pe…


pli: anāgāmimaggaṁ paṭilabhati …pe…


pli: arahattamaggaṁ paṭilabhati …pe…


pli: Samādhindriyassa vasena cattārindriyāni bhāvitāni honti subhāvitāni.


pli: Ye hi keci samādhindriyassa vasena arahattaṁ sacchikatā, sabbe te kāyasakkhī.


pli: Anattato manasikaroto paññindriyaṁ adhimattaṁ hoti, paññindriyassa adhimattattā sotāpattimaggaṁ paṭilabhati;


pli: “dhammānusārī”.


pli: Cattārindriyāni tadanvayā honti …pe…


pli: sampayuttapaccayā honti.


pli: Paññindriyassa vasena catunnaṁ indriyānaṁ bhāvanā hoti.


pli: Ye hi keci paññindriyassa vasena sotāpattimaggaṁ paṭilabhanti, sabbe te dhammānusārino.


pli: Anattato manasikaroto paññindriyaṁ adhimattaṁ hoti, paññindriyassa adhimattattā sotāpattiphalaṁ sacchikataṁ hoti;


pli: tena vuccati—


pli: “diṭṭhippatto”.


pli: Paññindriyassa vasena cattārindriyāni bhāvitāni honti subhāvitāni.


pli: Ye hi keci paññindriyassa vasena sotāpattiphalaṁ sacchikatā, sabbe te diṭṭhippattā.


pli: Anattato manasikaroto paññindriyaṁ adhimattaṁ hoti, paññindriyassa adhimattattā sakadāgāmimaggaṁ paṭilabhati …pe…


pli: sakadāgāmiphalaṁ sacchikataṁ hoti …pe…


pli: anāgāmimaggaṁ paṭilabhati …


pli: anāgāmiphalaṁ sacchikataṁ hoti …


pli: arahattamaggaṁ paṭilabhati …pe…


pli: arahattaṁ sacchikataṁ hoti;


pli: Cattārindriyāni tadanvayā honti, sahajātapaccayā honti, aññamaññapaccayā honti, nissayapaccayā honti, sampayuttapaccayā honti.


pli: Ye hi keci paññindriyassa vasena arahattaṁ sacchikatā, sabbe te diṭṭhippattā.


pli: Ye hi keci nekkhammaṁ bhāvitā vā bhāventi vā bhāvissanti vā, adhigatā vā adhigacchanti vā adhigamissanti vā, pattā vā pāpuṇanti vā pāpuṇissanti vā, paṭiladdhā vā paṭilabhanti vā paṭilabhissanti vā, paṭividdhā vā paṭivijjhanti vā paṭivijjhissanti vā, sacchikatā vā sacchikaronti vā sacchikarissanti vā, phassitā vā phassanti vā phassissanti vā, vasippattā vā pāpuṇanti vā pāpuṇissanti vā, pāramippattā vā pāpuṇanti vā pāpuṇissanti vā, vesārajjappattā vā pāpuṇanti vā pāpuṇissanti vā, sabbe te saddhindriyassa vasena saddhāvimuttā, samādhindriyassa vasena kāyasakkhī, paññindriyassa vasena diṭṭhippattā.


pli: Ye hi keci abyāpādaṁ …pe…


pli: ālokasaññaṁ …


pli: avikkhepaṁ …


pli: dhammavavatthānaṁ …


pli: ñāṇaṁ …


pli: pāmojjaṁ …


pli: paṭhamaṁ jhānaṁ …


pli: dutiyaṁ jhānaṁ …


pli: tatiyaṁ jhānaṁ …


pli: catutthaṁ jhānaṁ …


pli: ākāsānañcāyatanasamāpattiṁ …


pli: viññāṇañcāyatanasamāpattiṁ …


pli: ākiñcaññāyatanasamāpattiṁ …


pli: nevasaññānāsaññāyatanasamāpattiṁ …


pli: aniccānupassanaṁ …


pli: dukkhānupassanaṁ …


pli: anattānupassanaṁ …


pli: nibbidānupassanaṁ …


pli: virāgānupassanaṁ …


pli: nirodhānupassanaṁ …


pli: paṭinissaggānupassanaṁ …


pli: khayānupassanaṁ …


pli: vayānupassanaṁ …


pli: vipariṇāmānupassanaṁ …


pli: animittānupassanaṁ …


pli: appaṇihitānupassanaṁ …


pli: suññatānupassanaṁ …


pli: adhipaññādhammavipassanaṁ …


pli: yathābhūtañāṇadassanaṁ …


pli: ādīnavānupassanaṁ …


pli: paṭisaṅkhānupassanaṁ …


pli: vivaṭṭanānupassanaṁ …


pli: sotāpattimaggaṁ …


pli: sakadāgāmimaggaṁ …


pli: anāgāmimaggaṁ …


pli: arahattamaggaṁ ….


pli: Ye hi keci cattāro satipaṭṭhāne …


pli: cattāro sammappadhāne …


pli: cattāro iddhipāde …


pli: pañcindriyāni …


pli: pañca balāni …


pli: satta bojjhaṅge …


pli: ariyaṁ aṭṭhaṅgikaṁ maggaṁ …


pli: ye hi keci aṭṭha vimokkhe bhāvitā vā bhāventi vā bhāvissanti vā, adhigatā vā adhigacchanti vā adhigamissanti vā, pattā vā pāpuṇanti vā pāpuṇissanti vā, paṭiladdhā vā paṭilabhanti vā paṭilabhissanti vā, paṭividdhā vā paṭivijjhanti vā paṭivijjhissanti vā, sacchikatā vā sacchikaronti vā sacchikarissanti vā, phassitā vā phassanti vā phassissanti vā, vasippattā vā pāpuṇanti vā pāpuṇissanti vā pāramippattā vā pāpuṇanti vā pāpuṇissanti vā, vesārajjappattā vā pāpuṇanti vā pāpuṇissanti vā, sabbe te saddhindriyassa vasena saddhāvimuttā, samādhindriyassa vasena kāyasakkhī, paññindriyassa vasena diṭṭhippattā.


pli: Ye hi keci catasso paṭisambhidā pattā vā pāpuṇanti vā pāpuṇissanti vā …pe…


pli: sabbe te saddhindriyassa vasena saddhāvimuttā, samādhindriyassa vasena kāyasakkhī, paññindriyassa vasena diṭṭhippattā.


pli: Ye hi keci tisso vijjā paṭividdhā vā paṭivijjhanti vā paṭivijjhissanti vā …pe…


pli: Ye hi keci tisso sikkhā sikkhitā vā sikkhanti vā sikkhissanti vā, sacchikatā vā sacchikaronti vā sacchikarissanti vā, phassitā vā phassanti vā phassissanti vā, vasippattā vā pāpuṇanti vā pāpuṇissanti vā, pāramippattā vā pāpuṇanti vā pāpuṇissanti vā, vesārajjappattā vā pāpuṇanti vā pāpuṇissanti vā, sabbe te saddhindriyassa vasena saddhāvimuttā, samādhindriyassa vasena kāyasakkhī, paññindriyassa vasena diṭṭhippattā.


pli: Ye hi keci dukkhaṁ parijānanti samudayaṁ pajahanti nirodhaṁ sacchikaronti maggaṁ bhāventi, sabbe te saddhindriyassa vasena saddhāvimuttā, samādhindriyassa vasena kāyasakkhī, paññindriyassa vasena diṭṭhippattā.


pli: Katihākārehi saccappaṭivedho hoti?


pli: Katihākārehi saccāni paṭivijjhati?


pli: Catūhākārehi saccappaṭivedho hoti.


pli: Catūhākārehi saccāni paṭivijjhati.


pli: Dukkhasaccaṁ pariññāpaṭivedhaṁ paṭivijjhati, samudayasaccaṁ pahānappaṭivedhaṁ paṭivijjhati, nirodhasaccaṁ sacchikiriyāpaṭivedhaṁ paṭivijjhati, maggasaccaṁ bhāvanāpaṭivedhaṁ paṭivijjhati.


pli: Imehi catūhākārehi saccappaṭivedho hoti.


pli: Imehi catūhākārehi saccāni paṭivijjhanto saddhindriyassa vasena saddhāvimutto, samādhindriyassa vasena kāyasakkhī, paññindriyassa vasena diṭṭhippatto.


pli: Navahākārehi saccappaṭivedho hoti, navahākārehi saccāni paṭivijjhati.


pli: Abhiññāpaṭivedho ca sabbadhammānaṁ, pariññāpaṭivedho ca sabbasaṅkhārānaṁ, pahānappaṭivedho ca sabbākusalānaṁ, bhāvanāpaṭivedho ca catunnaṁ maggānaṁ, sacchikiriyāpaṭivedho ca nirodhassa.


pli: Imehi navahākārehi saccappaṭivedho hoti.


pli: Imehi navahākārehi saccāni paṭivijjhanto saddhindriyassa vasena saddhāvimutto, samādhindriyassa vasena kāyasakkhī, paññindriyassa vasena diṭṭhippatto.


pli: Dutiyabhāṇavāro.


pli: Aniccato manasikaroto kathaṁ saṅkhārā upaṭṭhanti?


pli: Dukkhato manasikaroto kathaṁ saṅkhārā upaṭṭhanti?


pli: Anattato manasikaroto kathaṁ saṅkhārā upaṭṭhanti?


pli: Aniccato manasikaroto khayato saṅkhārā upaṭṭhanti.


pli: Dukkhato manasikaroto bhayato saṅkhārā upaṭṭhanti.


pli: Anattato manasikaroto suññato saṅkhārā upaṭṭhanti.


pli: Aniccato manasikaroto kiṁ bahulaṁ cittaṁ hoti?


pli: Dukkhato manasikaroto kiṁ bahulaṁ cittaṁ hoti?


pli: Anattato manasikaroto kiṁ bahulaṁ cittaṁ hoti?


pli: Aniccato manasikaroto adhimokkhabahulaṁ cittaṁ hoti.


pli: Dukkhato manasikaroto passaddhibahulaṁ cittaṁ hoti.


pli: Anattato manasikaroto vedabahulaṁ cittaṁ hoti.


pli: Aniccato manasikaronto adhimokkhabahulo katamaṁ vimokkhaṁ paṭilabhati?


pli: Dukkhato manasikaronto passaddhibahulo katamaṁ vimokkhaṁ paṭilabhati?


pli: Anattato manasikaronto vedabahulo katamaṁ vimokkhaṁ paṭilabhati?


pli: Aniccato manasikaronto adhimokkhabahulo animittaṁ vimokkhaṁ paṭilabhati.


pli: Dukkhato manasikaronto passaddhibahulo appaṇihitaṁ vimokkhaṁ paṭilabhati.


pli: Anattato manasikaronto vedabahulo suññataṁ vimokkhaṁ paṭilabhati.


pli: Aniccato manasikaroto adhimokkhabahulassa katamo vimokkho ādhipateyyo hoti, bhāvanāya kati vimokkhā tadanvayā honti, sahajātapaccayā honti, aññamaññapaccayā honti, nissayapaccayā honti, sampayuttapaccayā honti, ekarasā honti, kenaṭṭhena bhāvanā, ko bhāveti?


pli: Dukkhato manasikaroto passaddhibahulassa katamo vimokkho ādhipateyyo hoti, bhāvanāya kati vimokkhā tadanvayā honti, sahajātapaccayā honti, aññamaññapaccayā honti, nissayapaccayā honti, sampayuttapaccayā honti, ekarasā honti, kenaṭṭhena bhāvanā, ko bhāveti?


pli: Anattato manasikaroto vedabahulassa katamo vimokkho ādhipateyyo hoti, bhāvanāya kati vimokkhā tadanvayā honti, sahajātapaccayā honti, aññamaññapaccayā honti, nissayapaccayā honti, sampayuttapaccayā honti, ekarasā honti, kenaṭṭhena bhāvanā, ko bhāveti?


pli: Aniccato manasikaroto adhimokkhabahulassa animitto vimokkho ādhipateyyo hoti.